ועדת החוץ והביטחון, כנסת 19, פרוטוקול מספר 5, 2014-08-04 13:00

אברהם מיכאלי: שלום לכולם.

אברהם מיכאלי: ראשית כל, אנחנו מתכנסים בימים הלא בדיוק פשוטים במובן של המצב הכללי במדינה, אבל אנחנו ככנסת וכממשלה צריכים להתקדם כי יש דברים ולו"ז שצריכים לעמוד בו ולהתכנס אליו כי לא יהיו בדברים האלה שינויים.

אברהם מיכאלי: הפעם האחרונה שהתכנסנו הייתה בחודש מאי, לפני ההכרזה על הארכה נוספת של מצב החירום במדינה.

אברהם מיכאלי: התוקף של ההכרזה הזאת הוא עד סוף דצמבר 2014.

אברהם מיכאלי: המועד הזה קרוב מאוד, אנחנו בסוף יולי, תחילת אוגוסט כבר.

אברהם מיכאלי: אני רוצה לקבל פה דיווחים מהמשרדים שקשורים להכרזה בפעם הבאה כדי לדעת איך התקדמנו ואיפה אנחנו עומדים.

אברהם מיכאלי: מי שהתקדם, אני מברך אותו.

אברהם מיכאלי: אבל ממי שלא התקדם אני רוצה לשמוע הסברים למה אנחנו עדיין נמצאים במקום שנמצאים.

אברהם מיכאלי: אני רוצה לעבור כל משרד כדי לדעת מה הדיווחים שיש לנו מהמשרדים שעסקו בעניינים האלה.

אברהם מיכאלי: ברשותכם, נתחיל ממשרד כלכלה.

אברהם מיכאלי: עורך הדין אטלן, יש לנו לפי הטבלה שלי שלושה או ארבעה נושאים שאנחנו צריכים עדיין לקבל מכם דיווח.

מיכאל אטלן: שלושה נושאים.

אברהם מיכאלי: שלושה.

אברהם מיכאלי: תקנות מעלית ומתן שירות למעליות.

אברהם מיכאלי: זה תזכיר חוק.

מיכאל אטלן: בישיבה הקודמת אמרנו שנפיץ תזכיר.

מיכאל אטלן: הפצנו תזכיר.

מיכאל אטלן: המתנו להערות של משרד המשפטים.

מיכאל אטלן: אלה הגיעו אתמול.

אברהם מיכאלי: ממשרד המשפטים או גם ממשרדים אחרים?

מיכאל אטלן: משרדים אחרים לא הגיבו בצורה משמעותית.

אברהם מיכאלי: זה אומר שהם בסדר עם זה.

מיכאל אטלן: משרד המשפטים נתן הערות שניות אתמול.

מיכאל אטלן: ייקח לנו שבועיים-שלושה לעבד אותן ולהתקדם לוועדת שרים.

מיכאל אטלן: חלק מההערות לא תלויות בנו.

מיכאל אטלן: כלומר, יש היבט מסוים שהתזכיר שלנו מכסה את הפן הבטיחותי שבצד הפיקוח.

מיכאל אטלן: החלטנו שהפן של הגנת הצרכן שהיה בצו הפיקוח לא מוכח שיש צורך להמשיך להסדיר אותו ובכל מקרה זה עניין לאחריות של הרשות להגנת הצרכן.

אברהם מיכאלי: אנחנו נשמע מהם עוד מעט בעניין הזה.

אברהם מיכאלי: יש תקנות נפרדות, אני מבין, שמתקינים בסוגיה הזו.

מיכאל אטלן: כן.

מיכאל אטלן: זה לעניין המעליות

אברהם מיכאלי: אתה מעריך שאחרי ההערות האחרונות של משרד המשפטים תוכלו כבר לגבש את הנוסח לוועדת שרים?

מיכאל אטלן: כן.

אברהם מיכאלי: טוב.

אברהם מיכאלי: אם כך, נהיה חכמים בפתיחת המושב, כשזה יונח שם.

אברהם מיכאלי: כן?

מיכאל אטלן: נכון.

אברהם מיכאלי: סוף אוגוסט זה בסדר שגמרתם עם זה?

אברהם מיכאלי: אני רוצה שתדווח לנו שזה גמור.

מיכאל אטלן: בסדר, תאריך יעד.

מיכאל אטלן: אבל ממילא חקיקה ראשית לא תהיה - - -

אברהם מיכאלי: אני רוצה לקבל הודעה מכם שזה מוכן להגשה לוועדת שרים.

מיכאל אטלן: חוק ההסדרים יבלע כל חלקה טובה.

מיכאל אטלן: אז נהיה מציאותיים: זה צריך להיות בתחילת המושב, בשבוע הראשון של המושב, לקריאה ראשונה.

אברהם מיכאלי: לא הבנתי את ההערה שלך.

אברהם מיכאלי: מה זה קשור לחוק ההסדרים?

מיכאל אטלן: מבחינת סדרי העדיפויות של משרדי הממשלה, הוא בולע את כולם.

אברהם מיכאלי: אתה מתכוון שלא ידונו בזה?

מיכאל אטלן: אם יצטרכו ישיבות ארוכות, זה לא יקרה בתקופה הקרובה של חוק ההסדרים.

מיכאל אטלן: כיוון שממילא אין כנסת, אז זה יידחק לאחר כך.

מיכאל אטלן: לכן, ההתחייבות שלי היא - - -

אברהם מיכאלי: אני מבין את ההערה שלך אבל - - -

מיכאל אטלן: היא לא דוחה שום דבר ממילא.

אברהם מיכאלי: אני רוצה שתסיימו את הטיפול שלכם.

מיכאל אטלן: אבל אנחנו לא לבד: יש הערות של משרד המשפטים - - -

אברהם מיכאלי: משרד המשפטים מיוצג פה.

אברהם מיכאלי: מי ממשרד המשפטים?

דנה יפה: אני.

אברהם מיכאלי: שלום.

אברהם מיכאלי: יש לך בעיה שהנוסח הזה יונח כבר?

אברהם מיכאלי: אני רוצה לקבל מכם הודעה.

אברהם מיכאלי: אם בוועדת שרים לא יכניסו את זה בסדר-היום בגלל לחץ כזה או אחר, זה כבר טיפול אחר.

מיכאל אטלן: ועדת שרים לא מתכנסת בכלל.

אברהם מיכאלי: היא תתכנס בתחילת המושב.

מיכאל אטלן: לכן אני אומר - - -

אברהם מיכאלי: עזוב עכשיו את חוק ההסדרים, שלא יטריד אותך חוק ההסדרים.

מיכאל אטלן: תאריך היעד המעשי, הנכון, המוקדם ככל היותר גם אם היינו מוכנים היום, זה תחילת המושב.

אברהם מיכאלי: אז מבחינתך אין שום סיבה לדחות את זה.

אברהם מיכאלי: אם אתה כבר מוכן, תגמור את זה בחודש אוגוסט, מה הסיבה?

אברהם מיכאלי: תדווח לי מה הסיבה.

מיכאל אטלן: אנחנו עוד לא למדנו את ההערות.

מיכאל אטלן: אם ההערות מחייבות כניסה לעומק - - -

אברהם מיכאלי: אמרת שבועיים-שלושה.

אברהם מיכאלי: נתתי לך עד סוף אוגוסט.

אברהם מיכאלי: מה הבעיה?

אברהם מיכאלי: לא הבנתי כרגע.

אברהם מיכאלי: על מה אנחנו מתווכחים?

מיכאל אטלן: כי אני רואה שעד סוף אוגוסט כולם עובדים על חוק ההסדרים.

אברהם מיכאלי: אני לא מתערב בסדרי העדיפות שלכם בחוק ההסדרים.

אברהם מיכאלי: את החוק הזה כבר צריך לסיים.

אברהם מיכאלי: למי שיגיד לך על חוק ההסדרים, תגיד: רבותי, את החוק הזה אני צריך לסיים כי כך התחייבתי לוועדת כנסת.

מיכאל אטלן: מכיוון שאני לא אגיע לוועדת כנסת לפני סוף הפגרה, אז מה ההיגיון?

מיכאל אטלן: אני צריך להתחייב שבתחילת המושב יש קריאה ראשונה.

מיכאל אטלן: זאת ההתחייבות המעשית הלא פשוטה, המשמעותית, נראה לי.

מיכאל אטלן: אם אתה רוצה - - -

אברהם מיכאלי: אני לא רוצה כלום.

אברהם מיכאלי: אני רוצה שהחוק הזה יגיע לוועדת שרים ואני כבר מחכה לזה המון זמן.

אברהם מיכאלי: מה הוויכוח פה, אני לא מבין.

אברהם מיכאלי: אם אתה אומר לי שבפתיחת המושב זה לא יונח כי לחצו אותך על חוק ההסדרים – זה לא מקובל עלי.

אברהם מיכאלי: זה הכול.

מיכאל אטלן: זה לא מה שאני אומר.

מיכאל אטלן: אני אומר שבחודש יולי ואוגוסט, כולם עובדים כמו מטורפים על הכנת התשתית לחוק ההסדרים ועכשיו עוד יעבדו על הנגזרות של התיקונים בגלל המצב.

מיכאל אטלן: זה מגייס את כולם.

מיכאל אטלן: כשיש צורך בהכרעות קרדינליות, להגיע לאבי ליכט, אז לא יהיה לו זמן לזה.

מיכאל אטלן: אני עוד לא ראיתי את ההערות.

מיכאל אטלן: יכול להיות שההערות שקיבלנו אתמול הן בסדר וזה טכני, אז אנחנו גומרים את זה ככה.

מיכאל אטלן: אבל אם תידרש ישיבת הכרעה במחלוקות – זה לא יקרה עכשיו.

מיכאל אטלן: מילא אם הכנסת לא הייתה בפגרה אז היינו אומרים שאין ברירה וצריך לפנות לזה את השעתיים שצריך.

מיכאל אטלן: אבל אם אין – מה זה מועיל?

מיכאל אטלן: אבל תעשה מה שאתה מבין.

אברהם מיכאלי: לי מועיל אם אני אדע שאני אקבל ממך הודעה שהחוק הזה כבר גמור מבחינתך ומחכה רק לוועדת שרים בפתיחת המושב.

מיכאל אטלן: אני אודיע כשאהיה מוכן.

אברהם מיכאלי: אתה תודיע לי איפה זה עומד בסוף אוגוסט, בסדר?

מיכאל אטלן: בסדר.

אברהם מיכאלי: אם יש צורך לדבר עם אבי ליכט, בכל הכבוד אבי ליכט גם כפוף לנו פה, מה לעשות.

מיכאל אטלן: בסדר גמור.

אברהם מיכאלי: בגלל חוק ההסדרים יכולים לנטרל אתכם מהרבה דברים בחצי שנה הקרובה.

אברהם מיכאלי: אני רוצה דיווח בסוף אוגוסט כי החוק הזה כבר מחכה המון זמן, בסדר?

אברהם מיכאלי: זה הלו"ז שאני מצפה ממנו.

אברהם מיכאלי: בסוף אוגוסט דיווח שהחוק הזה התקדם והגיע לשלב שהגיע.

אברהם מיכאלי: משרד המשפטים, תוכלו אתם לשתף פעולה בדבר הזה, כדי שהחוק הזה יסתיים סוף-סוף?

דנה יפה: אנחנו כמובן נשתף פעולה - - -

אברהם מיכאלי: לא, לא.

אברהם מיכאלי: לא לשתף פעולה במובן סמלי.

דנה יפה: אנחנו עובדים בצמוד.

אברהם מיכאלי: אם הגשתם הערות שהן לא קריטיות, אני רוצה מבחינת י לדעת שמשרד הכלכלה כבר שם את החוק הזה בצד כדי להגיש אותו לוועדת שרים.

אברהם מיכאלי: זה הכול.

דנה יפה: אני לא מכירה את ההערות לפרטיהן - - -

אברהם מיכאלי: אז תכירי.

אברהם מיכאלי: אני רוצה שאתם ביחד תדווחו לי עד סוף אוגוסט שגמרתם עם ההערות.

דנה יפה: אני מקווה שאנחנו נוכל לעמוד בזה.

אברהם מיכאלי: מה זה מקווה?

אברהם מיכאלי: אתם לא עובדים במדינות שונות, אתם פה במדינת ישראל.

דנה יפה: כמובן, כמובן.

אברהם מיכאלי: יש למשרדי ממשלה טלפון, מייל.

אברהם מיכאלי: אם אני לא מכנס אתכם פה, אתם כמו גן ילדים, אתם צריכים גננת.

אברהם מיכאלי: הגננת לא יכולה כל הזמן לתת לכם עוד אורכה ועוד אורכה.

אברהם מיכאלי: משרד המשפטים, מבחינתי, אחראי על הכול, כל משרדי הממשלה.

אברהם מיכאלי: לכן אל תגידי לי: אני מקווה.

אברהם מיכאלי: תיקחי את זה על עצמך שאחרי שהגשתם את ההערות האלה, תוודאו שההערות האלה מבוצעות, או אם יש מחלוקת אז תפתרו אותה.

אברהם מיכאלי: אני רוצה עד סוף אוגוסט דיווח שסיימתם עם זה, בסדר?

אברהם מיכאלי: הנושא הבא הוא פיקוח על יהלומים.

אברהם מיכאלי: איפה זה עומד?

מיכאל אטלן: הפצנו טרום תזכיר וגם על זה קיבלנו הערות.

מיכאל אטלן: חלק מהן הוטמעו אבל חלק מחייב עדיין עבודה רבה.

מיכאל אטלן: אנחנו לא מופתעים, אי אפשר לעגן את המצב הקיים בצורה פשוטה.

מיכאל אטלן: התפיסות החוקתיות לא מאפשרות לעשות את זה.

מיכאל אטלן: המעמד שהיה למכון היהלומים, לעגן אותו כפי שהוא; ההיטל שעל פיו הוא חי, לעגן אותו כמו שהוא – זה לא קל.

אברהם מיכאלי: מה אתה מציע?

אברהם מיכאלי: עכשיו תגיד לי מה אתה מציע לי?

אברהם מיכאלי: שנחכה עד שהפתרון החוקתי שאתם כבר מדברים עליו שנתיים-שלוש-ארבע לפחות, מאז שאני מטפל בסוגיה הזאת – אני רוצה לדעת מתי זה מסתיים?

מיכאל אטלן: גם על זה ניתן דיווח בסוף אוגוסט.

אברהם מיכאלי: אבל אנחנו מקבלים דיווחים מכם כבר שנה-שנתיים-שלוש על זה.

מיכאל אטלן: אבל התקדמנו כל פעם.

אברהם מיכאלי: איפה התקדמנו?

אברהם מיכאלי: אמרתם שעד אמצע יולי יופץ תזכיר.

מיכאל אטלן: הופץ טרום תזכיר.

מיכאל אטלן: מהבחינה הזאת התקדמנו: יש נוסח משפטי שמדברים עליו, קודם לא היה.

אברהם מיכאלי: מי הגורמים שאתה משתף אותם לצורך גיבוש התזכיר?

אברהם מיכאלי: אני מדבר מבחינה חוקתית, לא מבחינת מכון היהלומים או מישהו אחר.

מיכאל אטלן: בוודאי שגם הם.

מיכאל אטלן: אנחנו מסדירים ענף, אז אנחנו מדברים עם הענף.

מיכאל אטלן: ענף זה אומר: הבורסה ליהלומים, מכון היהלומים - - -

אברהם מיכאלי: אם הם מביעים התנגדות, אתה דוחה את זה בלי סוף?

אברהם מיכאלי: תן לי הבין.

מיכאל אטלן: לא.

מיכאל אטלן: לא דוחה את זה בלי סוף.

אברהם מיכאלי: אנחנו מדברים כבר 3 שנים.

מיכאל אטלן: לא 3 שנים.

אברהם מיכאלי: עורך הדין אטלן, עם כל הכבוד, 3 שנים אנחנו מדברים על הסוגיה הזאת.

מיכאל אטלן: אנחנו מדברים, אבל לא 3 שנים על - - -

אברהם מיכאלי: זה שאנחנו יושבים פה זה בשביל שיחות חברתיות?

אברהם מיכאלי: אני לא מבין.

מיכאל אטלן: לא.

מיכאל אטלן: אתה רואה התקדמות.

מיכאל אטלן: לא היה במשך 3 שנים נוסח משפטי על השולחן.

מיכאל אטלן: לא היו מחלוקות - - -

אברהם מיכאלי: מי אמור להכריע בזה?

מיכאל אטלן: כמו שבכל חקיקה, בסופו של דבר - - -

אברהם מיכאלי: מי?

אברהם מיכאלי: אתם?

אברהם מיכאלי: עוד לא הבאתם את זה לשרים, זאת בדיוק הנקודה.

אברהם מיכאלי: אם השרים עוד לא קיבלו את הנוסח - - -

מיכאל אטלן: המנכ"ל מעורב ועוקב ואנחנו נביא את זה להכרעה.

אברהם מיכאלי: משרד המשפטים, אתם כבר מכירים את הסוגיה הזאת?

דנה יפה: כן, אנחנו מכירים את הסוגיה.

דנה יפה: הגיע אלינו טרום-תזכיר.

דנה יפה: זה נושא מאוד סבוך שמצריך הסדרה ראשונית שלא הייתה קיימת קודם באופן הזה.

דנה יפה: העברנו הערות למשרד הכלכלה ואנחנו עובדים בשיתוף פעולה.

אברהם מיכאלי: חברים, אני רוצה לקבל מכם לו"ז סביר.

אברהם מיכאלי: הלו"ז הסביר שלי כבר מעל ומעבר.

אברהם מיכאלי: אני כבר שנתיים-שלוש מדבר אתכם ומבקש שתגידו לי מה קורה.

אברהם מיכאלי: התחשבתי בכם ופנו אלי ואמרו לי שזאת סוגיה כלכלית למדינת ישראל.

אברהם מיכאלי: אני מתחשב בכל.

אברהם מיכאלי: אבל אתם רוצים לסיים את הסאגה הזאת של הכרזת מצב חירום או לא?

אברהם מיכאלי: תחליטו.

דנה יפה: כן, כמובן.

אברהם מיכאלי: אם מכון היהלומים לא יוסדר בחצי השנה הקרובה, לא נאריך או כן נאריך?

אברהם מיכאלי: תחליטו אתם, משרד המשפטים.

אברהם מיכאלי: אני רוצה לשמוע מכם תשובה, לא משרד הכלכלה קובע בזה, עם כל הכבוד להם.

דנה יפה: כמובן שאנחנו - - -

אברהם מיכאלי: מה זה כמובן?

אברהם מיכאלי: אתם לא מתקדמים, אתם עומדים במקום.

דנה יפה: אנחנו עובדים בשיתוף עם משרד הכלכלה בנושא הזה, וכל לו"ז שהם יתחייבו לו – אנחנו ניישר אתו קו.

אברהם מיכאלי: אתם לא יכולים ליישר קו אתו כי הכנסת רוצה שתסיימו את הסיפור הזה של הכרזת מצב חירום.

אברהם מיכאלי: כרגע חוק היהלומים עומד באמצע, מפריע לנו.

אברהם מיכאלי: מה עושים?

אברהם מיכאלי: נחכה עם זה עוד שנה ועוד שנה עד שתגיעו להבנות?

אברהם מיכאלי: אני רוצה לשמוע את ההצהרה הזאת מכם, משרד המשפטים, אתם מבקשים מאתנו להסדיר את הסוגיה.

דנה יפה: נכון.

אברהם מיכאלי: הממונים עלייך פונים אלינו כל הזמן כדי שנסדיר.

אברהם מיכאלי: מה אתם עושים בשביל לעזור להם לסיים את הפרשה הזאת?

אברהם מיכאלי: חוקתי, בעיות כבדות – הכול יש.

אברהם מיכאלי: פותרים דברים, יושבים יומם ולילה בשביל לפתור דברים.

אברהם מיכאלי: לא דוחים את זה עד שאני קורא לכם לדיון פה.

דנה יפה: לא, לא.

דנה יפה: חלילה.

דנה יפה: אנחנו לא דוחים - - -

אברהם מיכאלי: אז איפה הייתם חצי שנה כמעט, מאז שישבנו פה?

דנה יפה: זאת סוגיה שמתנהלים עליה דיונים.

אברהם מיכאלי: את יודעת שכשמנהלים דיונים על הסוגיה הכי קשה, יושבים יום-יומיים, שבוע-שבועיים, ומגיעים לאיזשהו כיוון ופותרים.

אברהם מיכאלי: חברים, אני לא סתם מדבר בסגנון הזה, יש פה דברי שמישהו יכול להגיד לי שהם כוח עליון.

אברהם מיכאלי: פה זה לא כוח עליון.

אברהם מיכאלי: פה זה עניין של לשבת.

אברהם מיכאלי: עם ההערכה הרבה שיש לי כלפי בורסת היהלומים והיהלומנים שעושים עבודה נפלאה למשק, הם רמזו לנו בישיבות הקודמות שזה בלתי אפשרי לפתור את זה מהר מאוד, אז נתנו זמן.

אברהם מיכאלי: כמה שנים אנחנו מדברים על זה, עידו?

אברהם מיכאלי: כמה שנים?

עידו בן יצחק: כבר 5 שנים.

אברהם מיכאלי: חברים, אתם לא יכולים להגיד לנו, אחרי פעילות של 5-4 שנים, שצריך עוד זמן.

אברהם מיכאלי: גם את הניתוח הכי לא נעים, עושים אותו.

אברהם מיכאלי: ניתוחים עושים.

אברהם מיכאלי: כי אחרת אנחנו מדברים ומדברים ומשלים אותם שיש פה זמן.

אברהם מיכאלי: לוועדה אין כבר זמן.

אברהם מיכאלי: הוועדה רוצה להגיע באוקטובר עם דיווחים אחרונים שלכם על ההתקדמות כדי שנוכל לעלות לכנסת ולהגיד: רבותי, הבטיחו לנו דברים, התקדמנו.

אברהם מיכאלי: כרגע לא התקדמנו כלום.

אברהם מיכאלי: אתם מדברים על טרום-תזכיר.

אברהם מיכאלי: מבחינתי זה כלום.

אברהם מיכאלי: אני רוצה שתזכיר יונח בפני ועדת שרים.

אברהם מיכאלי: אם ועדת שרים תחליט שלא – הממשלה תצטרך לתת לנו תשובה.

אברהם מיכאלי: אבל לא להסתובב עדיין במשרדים.

אברהם מיכאלי: עורך הדין אטלן, אני מכבד אותך מאוד ואני מכיר את היסודיות שלך אבל אנחנו לא יכולים 5-4 שנים לדרוך במקום.

אברהם מיכאלי: לא יכולים.

אברהם מיכאלי: אני יודע שזה לא נעים לשבת מול גוף חשוב כזה, כמו בורסת היהלומים, וללחוץ עליהם, אבל צריך להגיד: רבותי, אנחנו לא נוכל להישאר עם הצו, זו אקסיומה.

מיכאל אטלן: אני לא רואה דריכה במקום, אני רואה תהליך איטי.

מיכאל אטלן: אני מסכים אתך שתהליך איטי תמיד אפשר לזרז - - -

אברהם מיכאלי: האיטי שלכם לא מתאים לנו, בכל הכבוד.

אברהם מיכאלי: יש סוגיות ביטחוניות שפנו אלי ואמרו לי שיש שם סוגיות הכי רגישות – אני לא רוצה להרחיב – ושם הם התגברו על זה והתקדמו קדימה.

מיכאל אטלן: הלשכות המשפטיות לא קובעות את סדרי העדיפויות של המשרדים.

אברהם מיכאלי: אז אתה רוצה שנזמין את השר?

אברהם מיכאלי: בבקשה.

מיכאל אטלן: כן, זה נכון.

מיכאל אטלן: אם תהיה הנחתה שנשב 3 ימים ברציפות על כל המעורבים באיזה בית מלון, אני מניח שנגמור את זה.

אברהם מיכאלי: יפה.

אברהם מיכאלי: אתה אומר שזה עניין של סדר עדיפות וזה עניין של זמן להקדיש לזה.

אברהם מיכאלי: לכן אני מבקש להוציא מכתב לשר הכלכלה - -

מיכאל אטלן: וגם למשרד המשפטים, לכל המשרדים הנוגעים בדבר.

אברהם מיכאלי: בסדר, משרד המשפטים.

אברהם מיכאלי: - - שהסוגיה הזאת כבר נדונה פה 5 שנים, 4 שנים, ואנחנו כבר רוצים שזה יסתיים.

אברהם מיכאלי: נקודה.

אברהם מיכאלי: צריך לתת לזה סדר עדיפות, לתת את הזמן הראוי ליועצים המשפטיים שעוסקים בסוגיה הזאת כדי לשבת עם מי שצריך, ישיבות ליליות, וגומרים את זה.

אברהם מיכאלי: אני רוצה לשמוע תשובה עד לסוף החודש הזה לאן התקדמו.

אברהם מיכאלי: הכנסת בפגרה אבל הכנסת עובדת.

אברהם מיכאלי: הכנסת לא בפגרה במובן הזה.

אברהם מיכאלי: אני רוצה לדעת עד סוף אוגוסט איך התקדמנו.

אברהם מיכאלי: אני רוצה מכתב דחוף לשר הכלכלה ולשרת המשפטים.

אברהם מיכאלי: אני מבין שאלה שני המשרדים היחידים מבחינת התיאום, אלא אם יש עוד משרד שתגיד לי לערב אותו.

אברהם מיכאלי: יש משהו למשרד האוצר בקטע הזה?

אברהם מיכאלי: מי פה מהאוצר?

רוני מר: אני, אדוני.

מיכאל אטלן: תמיד יש למשרד האוצר - - -

אברהם מיכאלי: לא.

אברהם מיכאלי: אני מדבר על החקיקה.

מיכאל אטלן: כן, כן.

מיכאל אטלן: אנחנו מדברים פה על המרה של אגרה שמיועדת לזה וצריך להסדיר גם את זה.

אברהם מיכאלי: אתה מכיר את הסוגיה הזאת?

רוני מר: אני לא מכיר אותה אדוני.

רוני מר: אם זה עניין של אגרות, אני מעריך שזה מטופל בהכנסות המדינה.

מיכאל אטלן: לא, לא.

מיכאל אטלן: זה אגף תקציבים.

מיכאל אטלן: אגף תקציבים עוסק - - -

אברהם מיכאלי: עורך הדין אטלן, אתה יודע איך לערב, במידת הצורך, את מי שצריך?

מיכאל אטלן: - - - גם את שר האוצר.

מיכאל אטלן: אתה לא מביא לוועדת שרים חקיקה בלי אישור - - -

אברהם מיכאלי: אני אומר לך שהיהלומנים פנו אלי אישית כמה פעמים בסוגיה הזאת ואמרו לי: זאת חקיקה?

אברהם מיכאלי: אמרתי להם: חברים, הרבה פעמים, כשיש דבר קשה, פותרים אותו.

מיכאל אטלן: אז אני מבקש: משרד האוצר כמי שיכול לבלום העלאת חוק בוועדת שרים לחקיקה, הוא צריך להיות בעניין הזה והוא יהיה הבעייתי לתאם - - -

אברהם מיכאלי: אז אתה רוצה שאני אוציא מכתב גם לשר האוצר?

אברהם מיכאלי: בבקשה, מכתב גם לשר האוצר.

אברהם מיכאלי: הנושא השלישי הוא נושא באמת כבד, לפי הערכה שלי.

אברהם מיכאלי: זה נושא של שעות עבודה ומנוחה.

מיכאל אטלן: רגע, לפני כן, לפחות את הסוכרייה נקבל: חוק הפיקוח על צעצועים מסוכנים עבר - - -

אברהם מיכאלי: עוד לא הגעתי לזה.

אברהם מיכאלי: אני אגיע לזה.

אברהם מיכאלי: זה חוק שכבר הגיע לכנסת ואני עוד מעט אדבר על זה.

מיכאל אטלן: גם עם זה התעכבנו המון זמן.

מיכאל אטלן: זה אומר שהתהליכים קורים.

אברהם מיכאלי: בסדר, אבל אתה יודע, יש לידות של שנים ויש לידות של חודשים.

מיכאל אטלן: ויש גם לידות עכוז.

מיכאל אטלן: אתה לא רוצה - - -

אברהם מיכאלי: לגבי חוק שעות עבודה ומנוחה, אני מבין שהוועדה הבין-משרדית הייתה צריכה לתת את המסקנות שלה עד סוף יוני.

אברהם מיכאלי: אפשר לדעת, קודם כל, מי היושב-ראש של הוועדה הזאת?

מיכאל אטלן: אני היושב-ראש המשותף עם הממונה על התעסוקה והמשנה למנכ"ל, מיכל צוק.

מיכאל אטלן: כינסנו את הוועדה הזאת מספר פעמים, הוצאנו מתווה להערות הציבור, תאמנו 3 ישיבות עם נציגים של הציבור.

מיכאל אטלן: נשארנו עד לאחרונה תקועים בגלל חוסר הרצון של שותף מרכזי להידבר על המתווה.

מיכאל אטלן: ביום חמישי שעבר הייתה פגישה של השר עם יושב-ראש ההסתדרות ויצא מזה סיכום שמדברים.

מיכאל אטלן: אז ייעשה מאמץ, שבועיים-שלושה, לנסות לראות אם אפשר להגיע להסכמה ואז נחזיר לשר להכרעה מה עושים.

מיכאל אטלן: או שיש הסכמה או שאין הסכמה.

מיכאל אטלן: אם יש אישור של השר על המתווה או על מתווה מתוקן, אנחנו נתרגם את זה לחקיקה, וזה ילך יותר מהר, אני מקווה.

אברהם מיכאלי: עם כל הרגישות בסוגיה הזאת, אתה כמי שהתעמק בוועדה, אני מבין, בכל הבעיות שיש מסביב, זה לא רק חקיקה.

אברהם מיכאלי: אתה רואה כרגע לו"ז סביר שאני יכול לקבל בוועדה?

אברהם מיכאלי: מתי אתה רואה - - -

מיכאל אטלן: להגיע לכנסת?

אברהם מיכאלי: כדי שנוכל להגיע לכנסת, כן.

מיכאל אטלן: לו"ז סביר להגיע לכנסת, גם פה אני מקווה שבתחילת המושב נגיע לכנסת.

אברהם מיכאלי: זה אומר עם הצעת חוק ממשלתית?

מיכאל אטלן: כן.

אברהם מיכאלי: בסדר.

אברהם מיכאלי: זו בשורה.

אברהם מיכאלי: אם אתה אומר לי בתחילת מושב, אחרי תזכיר ואחרי הפצה, אחרי הכול, אני מבין?

מיכאל אטלן: פה אני לא שם את ידי.

מיכאל אטלן: אני פה יותר מדי תלוי באלף ואחד גורמים פוליטיים.

אברהם מיכאלי: תקשיב, מבחינתי - - -

מיכאל אטלן: המתווה זה עבודה מקצועית שנעשתה גם בשיתוף של נציגי משרדים שונים, כולל אוצר ומשפטים.

מיכאל אטלן: לכן, ככל שלא סוטים יותר מדי מהמתווה, יש סבירות שזה רק הופך להיות עבודה מקצועית של לפרמל את זה, ולכן אני אופטימי.

מיכאל אטלן: אבל עצרו אותי כל-כך הרבה פעמים בסוגיה הזאת שהאופטימיות היא זהירה.

אברהם מיכאלי: זה שיש שם רגישות כזאת או אחרת, אני מבין את זה.

אברהם מיכאלי: אני מבין את הסוגיה, לכן שאלתי אותך אם אתה רואה התקדמות.

אברהם מיכאלי: כי אם אתה אומר לי כרגע שיש כבר התגבשות כזאת או אחרת, זאת כבר התקדמות.

מיכאל אטלן: יש.

אברהם מיכאלי: בשונה מהיהלומים שהתחלנו איתם כמה שנים לפני כן, בסוגיה פה, רק בשנה האחרונה אנחנו רואים את ההתעסקות עם זה.

אברהם מיכאלי: מתי הוועדה הבין-משרדית קמה?

אברהם מיכאלי: לפני שנה בערך, פחות או יותר?

מיכאל אטלן: פחות, כן.

אברהם מיכאלי: אתה רואה, איפה שצריך לשבח על התקדמות, אני משבח.

אברהם מיכאלי: אבל עדיין בשורה התחתונה, מה שייקבע אצלנו זה שהנושא יגיע לכנסת ונוכל לקדם את זה בכנסת, עם כל הקושי.

אברהם מיכאלי: ברור?

אברהם מיכאלי: אני מבין שאנחנו נקבל דיווח לגבי התקדמות, אולי אפילו לוועדת שרים, לקראת פתיחת המושב?

אברהם מיכאלי: בדיווח הבא נקבל שהחוק הזה הונח.

עידו בן יצחק: אתה תוכל לדווח בתחילת המושב?

מיכאל אטלן: אני בכל מקרה אדווח לכם דיווח ביניים בעוד חודש.

אברהם מיכאלי: בסדר, דיווח ביניים זה מצוין.

אברהם מיכאלי: אתה כבר תהיה אחרי ישיבה נוספת, כזאת או אחרת, בשולחן הבין-משרדי.

מיכאל אטלן: אם יש הסכמה פוליטית, זה הופך אחר כך רק להלחיץ את הגורמים המקצועיים לעבודה.

מיכאל אטלן: אם אין הסכמה פוליטית, אז אני לא יודע את ההמשך.

אברהם מיכאלי: בסדר.

אברהם מיכאלי: אנחנו נקבל פה תוך חודש דיווח ביניים איפה זה עומד.

אברהם מיכאלי: הנושא הרביעי שהוא בעצם כבר חוק שהגיע לכנסת זה ייצור, ייבוא ומכירה של צעצועים מסוכנים.

אברהם מיכאלי: החוק עבר פה בקריאה ראשונה ב-19 במאי.

אברהם מיכאלי: עוד לא היו דיונים בוועדה ואני כבר הכנסתי מכתב ליושב-ראש ועדת הכלכלה לזרז את הסוגיה הזאת.

אברהם מיכאלי: אחרי שטרחתם והכנתם חוק, כדאי שפה בכנסת זה יקודם.

אברהם מיכאלי: זה כבר, איך אומרים, על חשבוני, על אחריותי.

מיכאל אטלן: נשמח שהיועצת המשפטית של הוועדה תזמן אותנו להכנה.

אברהם מיכאלי: בסדר גמור.

אברהם מיכאלי: כבר ביקשתי מהיועץ המשפטי שלנו פה שיכין מכתב מידי ליושב-ראש ועדת הכלכלה.

אברהם מיכאלי: הוא, אגב, כינס כבר כמה ישיבות בנושאים שקשורים לוועדה שלי.

אברהם מיכאלי: אפילו בפגרה הוא מקיים דיונים.

אברהם מיכאלי: אני רוצה שהנושא הזה יגיע גם לסדר עדיפות כדי שנוכל, בעזרת השם, גם לשתף אתכם כמובן, אתם תהיו שותפים בכל ההתקדמות שם.

אברהם מיכאלי: בסדר?

מיכאל אטלן: כן.

אברהם מיכאלי: לפני שאני משחרר אותך, מי נמצא פה מהרשות?

רוני מר: היא יצאה, אדוני, ועוד רגע תחזור.

אברהם מיכאלי: בסדר.

אברהם מיכאלי: אז נחכה כי אני רוצה שתגבה אותי מבחינת המשרד הממונה עליהם, לשמוע מהם מה הם עושים ומה הם לא עושים.

אברהם מיכאלי: משרד האוצר, נעבור אליכם בינתיים.

אברהם מיכאלי: אצלכם נמצא חוק הפיקוח על מצרכים ושירותים לבחינה מה אתם עושים או לא עושים בשינוי חקיקה בתחום הזה.

רוני מר: כמו שעדכנתי, אדוני, בפעם הקודמת, בעקבות הישיבה אצל המשנה ליועץ המשפטי לממשלה והיועץ המשפטי של משרד האוצר, הוטלה עליו האחריות לרכז את הטיפול בעניין הזה.

רוני מר: עשינו עבודת מטה ראשונה אצלנו בלשכה המשפטית כדי לנסות למפות את הדברים שמצריכים עבודה מול המשרדים דרך הסנטורה של האגפים המקצועיים אצלנו במשרד.

רוני מר: עשינו מיפוי ראשוני של התחומים מתוך החוק שאפשר לנתק אותם מהחוק ומיפוי מקביל של תחומים שיש צורך לשמר אותם, לשמר את הסמכויות שהחוק מעניק, גם במצב שהחוק הראשי מבוטל.

רוני מר: העבודה הזאת נמצאת – צריך להיזהר כי זה לא אחיד בנושאים שונים – אבל בשלבים מתקדמים שלה.

רוני מר: חלקם קצת יותר מתקדמים וחלקם בתחילתם, בשיא המורכבות של העניין.

רוני מר: השלב הבא, אני מקווה שיקרה בקרוב עם סיום העבודה הזאת, הוא פנייה למשרדים הספציפיים עם התוצרים, עם המסקנות שהוסקו אצלנו כדי לקבל מהם את הדגשים שלהם ואת התגובות שלהם לעניין הזה.

אברהם מיכאלי: בישיבה הקודמת ביקשנו מכם, ואתם התחייבתם, להמציא לנו לוחות זמנים למה שאתם עושים.

אברהם מיכאלי: כבר 4 חודשים עברו מאז, 5 חודשים.

אברהם מיכאלי: מה הבעיה לקבל לוחות זמנים?

אברהם מיכאלי: אני כבר לא אומר לך תפתור את הכול.

אברהם מיכאלי: אתם לא עשיתם כלום.

רוני מר: לא, אנחנו - - -

אברהם מיכאלי: זה שאתם מתדיינים בינכם, עם כל הכבוד, אותי זה לא מספק.

אברהם מיכאלי: אני רוצה לקבל ממך כרגע את המיפוי שעשיתם, כמה נושאים העליתם כנושאים שהם חשובים לטיפול ולוחות זמנים.

אברהם מיכאלי: אתם בסוף קשורים בכל החבילה הזאת.

רוני מר: אדוני, אני לא יכול בשלב הזה, לצערי, להתחייב - - -

אברהם מיכאלי: זה שאתה לא יכול זה לא טוב.

אברהם מיכאלי: אני חייב לוח זמנים.

רוני מר: אני מבין, אדוני.

רוני מר: כמו לוחות הזמנים שנאמרו פה קודם, אני יכול בהחלט במהלך השבועות הקרובים, עד סוף החודש, להעביר לוח זמנים מסודר.

אברהם מיכאלי: לא, לא.

אברהם מיכאלי: אתה כמשפטן מבין שאם מתחייבים פה על משהו, צריכים לעמוד בו.

אברהם מיכאלי: בפעם הקודמת התחייבתם להגיש לנו לוחות זמנים ולא הגשתם.

אברהם מיכאלי: זה כבר לא בסדר כי אותנו מיידעים גם כשלא מצליחים לעמוד בלוחות זמנים כאלה או אחרים שקבענו לכם.

אברהם מיכאלי: מהפעם הקודמת שאמרתם שתגישו לוחות זמנים, מזמן היה צריך לעשות את זה ולא עשיתם.

אברהם מיכאלי: עכשיו אתה מדבר אתי שוב על לו"ז כללי.

אברהם מיכאלי: אין כללי אצלי.

אברהם מיכאלי: אני רוצה לדעת: מיפינו, עשינו, יש 5 משרדים שצריך לעבוד מולם.

אברהם מיכאלי: אני רוצה לוח זמנים ברור, כי אחרת אתה תדבר אתי בעוד 4 חודשים ותהיה בדיוק באותו מצב.

אברהם מיכאלי: אני רוצה לוח זמנים מוגדר ומול איזה משרד אתם עובדים כדי שאדע שמשרד המשפטים גם יעשה עליכם פיקוח.

אברהם מיכאלי: אין מה לעשות.

אברהם מיכאלי: עם כל הכבוד למשרד האוצר, הקטע הזה הוא נושא משפטי שצריך לפתור אותו: איפה יש זיקה, איפה אין זיקה, איפה בכלל לא צריך כלום לעשות.

אברהם מיכאלי: חלק מלוחות הזמנים זה שיש פרקים מסוימים שאולי אתם לא צריכים בכלל לעשות שום דבר.

רוני מר: נכון.

אברהם מיכאלי: את זה לא עשיתם.

אברהם מיכאלי: קיבלנו משהו ממשרד האוצר מהפעם הקודמת?

עידו בן יצחק: אנחנו לא קיבלנו.

רוני מר: אנחנו לא העברנו לוחות זמנים, אדוני - - -

אברהם מיכאלי: זה לא בסדר.

רוני מר: כמו שאמרתי בדברי הקודמים, נוכל להעביר לוחות זמנים, אני מקווה, ממש בשבועות הקרובים.

אברהם מיכאלי: אין שבועות קרובים.

אברהם מיכאלי: עד סוף אוגוסט אני רוצה לוח זמנים מפורט: איזה פרקים, איזה סעיפים, איזה נושאים אתם מחליטים לעשות בהם שינוי כזה או אחר ומול איזה משרד אתם מנהלים התנהלות משפטית.

אברהם מיכאלי: לא דיבורים בעלמא.

אברהם מיכאלי: אחרי אוגוסט יש חגים, אחרי החגים אנחנו נתכנס פה שוב.

אברהם מיכאלי: אין מה לעשות.

אברהם מיכאלי: כשנגיע, חברים, לאוקטובר, תהיה בקשה להכרזה חדשה.

אברהם מיכאלי: נכון, משרד המשפטים?

אברהם מיכאלי: תגיעו אלינו חודשיים לפני.

אברהם מיכאלי: אתה מבין, אנחנו פה כאילו דורכים במקום וזה בלתי אפשרי.

אברהם מיכאלי: חברים, אתם ממשלה, אתם צריכים לעמוד מול הכנסת ולתת תשובות למה אתם מבקשים כל חצי שנה עוד פעם הארכה.

אברהם מיכאלי: מה עשינו בחצי שנה האחרונה?

אברהם מיכאלי: התקדמנו לאט – זה לא מספק את הכנסת.

אברהם מיכאלי: בפעם האחרונה נתתי פרטי פרטים לחברי כנסת למה מצד אחד מגיע שיאריכו ומצד שני שהתקדמתם.

אברהם מיכאלי: חברי כנסת לא תמיד מקבלים את זה ויש ביקורת בכנסת על ההתנהלות שלנו.

אברהם מיכאלי: מה לעשות?

אברהם מיכאלי: אני לא רוצה שנגיע לזה בעוד 4-3 חודשים ונעמוד מול מליאת הכנסת וננמק את הנימוקים שלנו שאנחנו דורכים במקום.

אברהם מיכאלי: איפה שהתקדמנו, אנחנו שמחים לבשר שהתקדמנו.

אברהם מיכאלי: משרד האוצר, ארבעה חודשים לא עשיתם כלום מבחינתי.

רוני מר: אני לא חושב שלא עשינו כלום, אדוני.

אברהם מיכאלי: מבחינתי לא עשיתם כלום.

אברהם מיכאלי: אני רוצה לו"ז מפורט, שתדעו מול מי אתם עובדים, מי אמור להביא לנו תשובות.

אברהם מיכאלי: זה הכול.

אברהם מיכאלי: את זה אני רוצה לדעת בוועדה.

רוני מר: אנחנו נעביר לו"ז כזה עד סוף אוגוסט.

אברהם מיכאלי: עד סוף אוגוסט לו"ז מפורט, בסדר?

רוני מר: רשמתי לעצמי.

רוני מר: תודה, אדוני.

אברהם מיכאלי: מה עוד יש למשרד האוצר?

עידו בן יצחק: זהו למשרד האוצר.

אברהם מיכאלי: כן, הרשות להגנת הצרכן.

אברהם מיכאלי: היא עוד לא חזרה?

אברהם מיכאלי: טוב.

עידו בן יצחק: מיכאל, תיאלץ להמתין עד סוף דיווח משרד הבריאות.

אברהם מיכאלי: אתה אחראי עליהם, אתה תישאר פה עד סוף הישיבה.

מיכאל אטלן: אני לא אחראי עליהם, זאת רשות עצמאית.

אברהם מיכאלי: עזוב אותך, רשות עצמאית.

אברהם מיכאלי: אני מכיר אתכם איך שאתם נותנים עצמאות לרשויות.

מיכאל אטלן: באמת, אני כופה על היועצת המשפטית של הרשות.

אברהם מיכאלי: שר הכלכלה.

אברהם מיכאלי: יש להם ייעוץ משפטי?

מיכאל אטלן: יש להם ייעוץ משלהם.

אברהם מיכאלי: אז אני לא רוצה להעניש אותך.

אברהם מיכאלי: חשבתי שאתה מרושת אתם.

אברהם מיכאלי: החלק שהזכרת הוא אצלם, הנושא של צרכנות - - -

מיכאל אטלן: לדעתי זה לא מעכב שום דבר.

מיכאל אטלן: ההכרזה יכולה ליפול והם יחליטו אם הם רוצים להחיות את הדבר הזה או לא.

אברהם מיכאלי: אם זה לא מעכב וזה ייפול, אז אני לא מודאג.

אברהם מיכאלי: לפני שעורך הדין אטלן יעזוב בחלק שלו פה, תדווחי לנו.

אברהם מיכאלי: הוא אמר לי שאת עצמאית, אבל אני אמרתי שמכיוון ששר הכלכלה ממונה עליכם במובן של אחריות מיניסטריאלית, אני רוצה לדעת לאן התקדמנו עם התקנות.

אפרת רחלי מאיר: של המעליות?

אברהם מיכאלי: של המעליות, כן.

אפרת רחלי מאיר: אדוני, קודם כל יש טיוטה.

אפרת רחלי מאיר: נפגשנו עם משרד הכלכלה ועשינו חלוקת סמכויות עבודה ולאחר מכן גיבשנו כבר טיוטה.

אפרת רחלי מאיר: כרגע אנחנו מתכוונים לקיים פגישה עם היצרנים ועם המתקינים שמאוגדים בארץ על-ידי התאחדות התעשיינים.

אפרת רחלי מאיר: יש לנו חובת היוועצות עמם.

אפרת רחלי מאיר: לאחר מכן נעביר את זה למשרד - - -

אברהם מיכאלי: אני אשאל אותך שאלה ישירה: מה יקרה אם מחר אנחנו מבטלים את מצב החירום?

אברהם מיכאלי: אתם תוכלו לחיות עם המצב הזה שאין לכם תקנות?

אברהם מיכאלי: כי אם אין לכם צו – אין לכם תקנות.

אפרת רחלי מאיר: נכון.

אפרת רחלי מאיר: הצו מסדיר כרגע משהו ספציפי.

אפרת רחלי מאיר: יש בו היבטים צרכניים, אבל כיום אנחנו מדברים על האחריות והשירות לאחר המכירה.

אפרת רחלי מאיר: יכולים, איכשהו בצורה דחוקה, להסתכל על מה שקיים בגלל שמה שקיים כיום זה בהיבט החשמלי.

אפרת רחלי מאיר: אבל זו ראייה מאוד-מאוד דחוקה להכניס את זה תחת התקנות הקיימות.

אפרת רחלי מאיר: אנחנו חושבים שצריך להסדיר את זה אבל יש שם סוגיות כמו למשל שלפי הצו החוזה שנערך בין בעל המעלית לבין בעלי הדירות אמור להיות לשנה.

אפרת רחלי מאיר: אם אני הולכת לפי חוק הגנת הצרכן אז זה לא הולך.

אפרת רחלי מאיר: אנחנו צריכים לעשות כאן איזושהי החרגה לגבי העניין שבתוספת – זה תיקון חוק, חקיקה ראשית – אם אנחנו מכניסים את זה לחוזה של שנה לעניין זכות הביטול או ביטול בכל עת.

אפרת רחלי מאיר: זה יצריך בכל מקרה לעשות איזשהו תיקון חקיקה, לכן אני לא - - -

אברהם מיכאלי: אני לא חולק על החיוניות - - -

מיכאל אטלן: אני יכול לעזור לך, אני חושב.

אברהם מיכאלי: כן עורך הדין אטלן, תעזור לרשות, לא לי.

אברהם מיכאלי: כן.

מיכאל אטלן: הרשות לא תאהב את זה.

מיכאל אטלן: החלק הזה של הצו היה קיים בספר החוקים אבל לא בהכרח.

מיכאל אטלן: לכן מבחינת השוק לא יקרה שום אסון אם ההכרזה תבוטל ואז יחליטו אם מתקינים – זה כמו להתקין תקנה יש מאין.

אברהם מיכאלי: הבנתי.

אברהם מיכאלי: שאלתי קודם ואני אחזור על השאלה שלי: האם יקרה אסון, חלילה במירכאות, אם הצו יבוטל?

אברהם מיכאלי: אני כרגע אומר לך את זה כדי לזרז אתכם כי התקנות האלה חשובות בעיני, אתם צריכים לקחת את היוזמה לעדיפות אם אתם חושבים שזה חשוב.

אברהם מיכאלי: כי אם הצו נופל – אין לכם תקנות.

אברהם מיכאלי: אני מבחינתי רוצה לשמוע ממך אם יש לך הערכת לו"ז מתי תוכלו להביא את התקנות האלה, כמובן בחתימת השר, לוועדת הכלכלה.

אברהם מיכאלי: אם תוכלו, תנו הערכה, חודש-חודשיים או זמן אחר.

אפרת רחלי מאיר: חודשיים.

אברהם מיכאלי: תוכלו להביא את התקנות?

אפרת רחלי מאיר: כן.

אברהם מיכאלי: מצוין.

אברהם מיכאלי: תוך חודשיים יהיו תקנות בוועדת הכלכלה.

עידו בן יצחק: בסוף ספטמבר יהיו?

אברהם מיכאלי: כן, בסוף ספטמבר.

אברהם מיכאלי: התקנות הנוספות שכבר הבאתם, אני מבין שהדיון לא החל, הם מחממי מים סולאריים וחשמליים חד-דירתיים.

אפרת רחלי מאיר: בשבוע הבה יהיה דיון חוזר.

אברהם מיכאלי: היה דיון ויש לכם בעוד שבוע דיון, נכון?

אפרת רחלי מאיר: דיון חוזר, כן.

אברהם מיכאלי: דיון המשך?

אפרת רחלי מאיר: כן.

אברהם מיכאלי: זה מתקדם.

אברהם מיכאלי: שמתם תקנות.

אברהם מיכאלי: בוועדת כלכלה יש לחץ גדול מאוד בדברים שעומדים שם ונתנו לזה עדיפות.

אפרת רחלי מאיר: יש לנו כאן עניין של מחלוקות מסוימות בעניין של המעליות לגבי העניין של אורך תקופת האחריות ודברים כאלה שאני יכולה ללכת לפי התקנות הקיימות, אבל אז מדובר על שנה וזה פוגע בצרכן בסופו של דבר.

אברהם מיכאלי: אין בעיה.

אברהם מיכאלי: תביאו את התקנות כפי שנראה לכם ואז בוועדה ידונו.

אברהם מיכאלי: בוודאי שחלק מזה יאשרו וחלק לא יאשרו, אני לא יודע.

אפרת רחלי מאיר: ברור.

אפרת רחלי מאיר: הטיוטה קיימת, פשוט יש לנו סוג של חובת היוועצות עם היצרנים ועם המתקינים לפני שאני מביאה את זה לוועדה.

אפרת רחלי מאיר: אני אגיע לוועדה ואז בוודאי ישאלו אותי אם התייעצתי אתם.

אברהם מיכאלי: צודקת, נכון.

אפרת רחלי מאיר: לכן חשוב לי הנושא הזה.

אברהם מיכאלי: בסדר גמור.

אברהם מיכאלי: אם אני יודע שאת תוך חודשיים מביאה את זה אז אני לוקח בחשבון שפה התקדמנו והצו הזה יטופל במסגרת הוועדה להחלפה לתקנות.

אברהם מיכאלי: תודה לך ותודה לעורך הדין אטלן גם.

אברהם מיכאלי: אתה עכשיו יכול ללכת.

מיכאל אטלן: תודה רבה.

אברהם מיכאלי: אלא אם תעזור לי מול משרד הבריאות גם.

מיכאל אטלן: מה שאתה רוצה.

אברהם מיכאלי: מי נמצא היום ממשרד הבריאות?

נילי חיון דיקמן: אני.

אברהם מיכאלי: אני היום קצת כועס עליכם.

אברהם מיכאלי: את יודעת שאני אני לא אוהב לכעוס על משרד הבריאות, אבל אני לא רואה שהתקדמתם.

אברהם מיכאלי: כנראה הורדתם כבר את המתח.

אברהם מיכאלי: פעם הייתם מובילים פה והייתם פותרים צווים.

אברהם מיכאלי: אני רואה שיש בחלק שלכם 16 צווים – עזבו כרגע את הכנסת, גם בכנסת יש לכם בעיות – יש פה צווים שהבטחתם שתזכירים יופצו, ולא הופצו.

אברהם מיכאלי: בקשתם אורכה.

אברהם מיכאלי: נתחיל מארבעת הצווים הראשונים: סימון קוד של מזון ארוז מראש, איכות מזון, סימון מוצרים, הסחר במזון, ייצורו ואחסנתו.

אברהם מיכאלי: הממשלה נתנה לכם הנחיות איך להתקדם לשני תזכירים שהכנתם בזמנו - - -

עידו בן יצחק: לא.

עידו בן יצחק: תזכירים שהיו צריכים להפיץ.

אברהם מיכאלי: שאתם צריכים לתקן ולהפיץ מחדש.

נילי חיון דיקמן: כן, להפיץ מחדש.

אברהם מיכאלי: לא הפצתם.

אברהם מיכאלי: למה?

נילי חיון דיקמן: אני מעדכנת בשם עורכת דין שרון גוטמן שמטפלת בזה.

נילי חיון דיקמן: אנחנו נמצאים היום במצב שהתזכיר הוכן על ידנו והיה מוכן להפצה, אבל משרד המשפטים התערב וביקש שלא נפרסם את התזכיר עד לסיכום דיון בהערות נוספות.

נילי חיון דיקמן: הוקם צוות בין-משרדי, גם משרד האוצר, גם משפטים, כלכלה וגם אנחנו כמובן.

נילי חיון דיקמן: ממשרד המשפטים הביא נציגים של כל המחלקות הרלוונטיות.

נילי חיון דיקמן: הם עובדים בצורה מאוד אינטנסיבית.

נילי חיון דיקמן: אני מבינה שהם כבר 3 שבועות יושבים, בכל שבוע 2 ישיבות לפחות והם מתקדמים.

נילי חיון דיקמן: הם צריכים תקופה נוספת, מעט זמן נוסף, להשלמת כל השלב הזה אז זה יופץ כתזכיר חוק על ידנו.

נילי חיון דיקמן: אנחנו לא שולטים לגמרי בלוחות הזמנים - - -

אברהם מיכאלי: למה?

אברהם מיכאלי: למה?

נילי חיון דיקמן: כי זה משותף לכלל המשרדים.

אברהם מיכאלי: אז מה?

נילי חיון דיקמן: זאת עבודת תיאום מאוד משמעותית, אבל אנחנו יכולים לעדכן - - -

אברהם מיכאלי: תראי, לתאם פגישות זה לא מסובך.

נילי חיון דיקמן: הן מתואמות.

אברהם מיכאלי: השאלה יהא אם יש שם בעיות אמתיות שאתם לא מתגברים עליהן, תחזרו לממשלה ותגידו שלא מקדמים את החוק הזה.

נילי חיון דיקמן: אני לא חושבת שזה המצב.

נילי חיון דיקמן: אני לא מטפלת בזה ברמה האישית אבל אני מבינה שיש התקדמות.

נילי חיון דיקמן: הדברים האלה צריכים להיות מלובנים עד הסוף וזה ייקח מספר שבועות נוסף.

נילי חיון דיקמן: הם מקיימים ישיבות והם יעדכנו אתכם על לו"ז להפצת הזכיר.

אברהם מיכאלי: הממשלה לא מבקשת מכם דין וחשבון למה אתם לא מתקדמים או שהכול בסדר?

נילי חיון דיקמן: אני חושבת שהגורמים הממשלתיים מודעים היטב למצב.

נילי חיון דיקמן: אני מבינה שגם הייתה כוונה לכלול את זה בתוך חוק ההסדרים.

נילי חיון דיקמן: הכוונה נפלה בסופו של דבר בגלל התנגדות של היועץ המשפטי לממשלה.

נילי חיון דיקמן: בכל מקרה, יש התחייבות מאוד ממשית שזה יקודם בצמוד לחוק ההסדרים, כלומר בלו"ז מאוד מהיר וצפוף.

אברהם מיכאלי: עורכת הדין דנה, מה ידוע לך בסוגיה הזאת?

אברהם מיכאלי: איפה אתם מפריעים?

דנה יפה: ככל שידוע לי אנחנו לא מפריעים.

דנה יפה: כמו שתיארה נילי, היו תזכירים עם שיטות יבוא מזון מסוימות שהוחלט בממשלה לשנות אותן כחלק מהניסיון להתמודד עם יוקר המחיה והוזלת מחירי המזון באופן כללי.

דנה יפה: לכן נלמדו כל מיני מודלים של יבוא מהדין האירופי, מהדין האמריקאי.

דנה יפה: נכון לעכשיו משרד האוצר גם הוא מאוד מגויס ומחויב, מהשיקולים שלו, לקדם את החוקים האלה כמה שיותר מהר.

דנה יפה: כפי שנאמר, אני יודעת שאכן מתקיימות לפחות פעמיים בשבוע ישיבות בנושא הזה.

דנה יפה: המטרה של משרד האוצר – הנציגים של משרד המשפטים קצת מהססים מבחינת הלו"ז – כבר במושב הבא של הכנסת.

דנה יפה: לא בתחילתו אלא במהלך המושב - - -

אברהם מיכאלי: לא מושב.

אברהם מיכאלי: איזה מושב?

אברהם מיכאלי: עד המושב יש לנו 3 חודשים.

אברהם מיכאלי: אנחנו עובדים.

אברהם מיכאלי: מושב זה בשביל חקיקה בוועדת שרים.

דנה יפה: כן, כן.

דנה יפה: אבל גם בתוך הממשלה באמת מתקיימות לפחות 2 ישיבות בשבוע של כל הנציגים על החוק הזה.

אברהם מיכאלי: אתם יכולים לומר לי כרגע שבישיבה הראשונה של ועדת שרים שתתקיים בפתיחת המושב של הכנסת תוכלו להניח את התזכיר המתוקן?

דנה יפה: החוקים האלה הם של משרד הבריאות - - -

אברהם מיכאלי: בסדר, אבל אני אומר שזה בשיתוף פעולה.

דנה יפה: כמו שאמרתי למשרד הכלכלה, אנחנו מתגייסים - - -

נילי חיון דיקמן: אנחנו מעוניינים לפרסם את התזכיר.

נילי חיון דיקמן: נוכל לעדכן - - -

אברהם מיכאלי: אפשר היום לפרסם.

נילי חיון דיקמן: לא.

נילי חיון דיקמן: בתום העבודה של הקבוצה הבין-משרדית הזאת יפורסם תזכיר.

נילי חיון דיקמן: שני התזכירים יאוחדו לתזכיר אחד ויפורסם תזכיר אחד.

אברהם מיכאלי: מתי זה יפורסם?

אברהם מיכאלי: אמרתם שזה יפורסם בתחילת יולי, בתחילת אוגוסט – כבר חלף המועד.

נילי חיון דיקמן: הבנתי מהרפרנטית שלנו שזה עניין של כמה שבועות ספורים, לא תקופה ארוכה.

נילי חיון דיקמן: אבל אנחנו לא יכולים לנקוב בתאריך - -

אברהם מיכאלי: אתם חייבים.

נילי חיון דיקמן: - - היות וזה באמת איזשהו צוות בין-משרדי - - -

אברהם מיכאלי: אז מה?

אברהם מיכאלי: צוות בין-משרדי צריך להפריש שעות בשביל לגמור את זה, זה הכול.

נילי חיון דיקמן: הם מפרישים את השעות, אדוני, בהחלט - - -

אברהם מיכאלי: הם לא מפרישים מספיק.

אברהם מיכאלי: אם היו מפרישים מספיק, היו גומרים.

נילי חיון דיקמן: הקבוצה הוקמה לפני שלושה שבועות ומאז הם יושבים בצורה - - -

אברהם מיכאלי: מה זה שלושה שבועות?

אברהם מיכאלי: ב-1 ביוני הייתם אמורים להגיש לנו כבר דיווח על מה שעשיתם.

נילי חיון דיקמן: אני מבינה שהיה את השלב של חוק ההסדרים, התקיימו דיונים לגבי זה.

נילי חיון דיקמן: זה לא הוכלל בחוק ההסדרים.

נילי חיון דיקמן: הוחלט לעשות - - -

אברהם מיכאלי: לא מעניין אותי חוק ההסדרים.

אברהם מיכאלי: חוק ההסדרים לא קיים בשבילנו, אנחנו לא רוצים חוק הסדרים.

דנה יפה: הכוונה כאן, אם יורשה לי להוסיף, הרעיון המקורי – לפני שכונס הצוות – היה שמשרד האוצר רצה להסדיר את כל הדברים האלה כחלק מחוק ההסדרים.

דנה יפה: היועץ המשפטי לממשלה התנגד לזה בגלל המורכבות של הדברים, שצריך לתת - - -

אברהם מיכאלי: גם אנחנו נתנגד, אל תדאגי.

אברהם מיכאלי: כשזה יגיע לכנסת נתנגד.

אברהם מיכאלי: כל חוק ההסדרים לא יעבור פה.

דנה יפה: אחרי ההתנגדות הזו של היועץ המשפטי לממשלה, שהייתה לפני שלושה שבועות, הוחלט להקים את הצוות.

דנה יפה: מאז שהצוות הוקם, הוא עובד בצורה מאוד - - -

אברהם מיכאלי: אני מבין.

אברהם מיכאלי: דבר ראשון, אני רוצה דיווח פה.

אברהם מיכאלי: קחו את החודש הזה ועד סוף החודש תעבירו דיווח איפה אתם עומדים עם זה.

אברהם מיכאלי: אני רוצה שנכין מכתב לשרת הבריאות שתדע מה המצב לגבי החקיקה אצלה.

אברהם מיכאלי: עם כל ההערכה שיש לי אליה, יש דברים שהיא חייבת להיות בתמונה.

אברהם מיכאלי: היא צריכה לדעת איפה הדברים במשרד תקועים.

אברהם מיכאלי: היא תיתן להם, אולי, את הגיבוי של כוח אדם או עזרה או שעות, אני לא יודע.

אברהם מיכאלי: זה חייב להסתיים פה.

אברהם מיכאלי: אני רוצה שבתחילת המושב החוקים האלה יהיו כבר בוועד תשרים לחקיקה לאישור.

אברהם מיכאלי: אין שום סיבה שלא כי רובם כבר התקדמו, הגיעו להכרעה כזאת או אחרת.

אברהם מיכאלי: אם צריך התערבות שרים, שהשרים יתערבו ויכריעו.

אברהם מיכאלי: אז אני רוצה שנכתוב מכתב מפורט לשרת הבריאות, גם על הדברים האחרים שעוד מעט נתייחס אליהם, כדי שהיא תדע בדיוק איפה הדברים עומדים.

אברהם מיכאלי: זה שאתם מתחייבים ללוחות זמנים ואתם לא מודיעים לנו, זה לא תקין.

אברהם מיכאלי: אני בונה על זה שהתחייבתם לי, אני כבר הודעתי לכנסת שהתחייבתם.

אברהם מיכאלי: בסוף אתם כאילו מצפצפים.

אברהם מיכאלי: זה לא עובד כך.

אברהם מיכאלי: פעמיים היו לכם מועדים שחלפו: גם בתחילת יולי וגם תחילת אוגוסט.

אברהם מיכאלי: אם התזכירים לא הופצו, אז תודיעו לנו: התזכיר לא מופץ בגלל הסיבות האלה.

אברהם מיכאלי: כדי שאנחנו בוועדה נדע ולא נרדוף אחריכם.

אברהם מיכאלי: יש לי 9 צווים שניתן יהיה להחליף אותם לאחר שתתוקן פקודת בריאות הציבור (מזון), כמו שאמרנו קודם, נכון?

עידו בן יצחק: כן.

אברהם מיכאלי: מבחינת הכמות נרשם לרעתכם שיש לכם עוד 9 צווים שלא טיפלתם בהם.

אברהם מיכאלי: בסוף, ביחד, זה 13 צווים.

אברהם מיכאלי: מבחינה תדמיתית משרד הבריאות יכול להוריד את הגיבנת הזאת.

אברהם מיכאלי: סעיף נוסף, צו נוסף שמופיע אצלכם זה תכשירים להדברת מזיקים לאדם.

אברהם מיכאלי: בזמנו המנכ"ל שלכם התחייב לסיים את הטיפול בתקנות עד סוף יוני.

נילי חיון דיקמן: התחייבנו לגבש את טיוטת התקנות לפרסום - - -

אברהם מיכאלי: סוף יוני.

אברהם מיכאלי: את יודעת מתי היה יוני?

נילי חיון דיקמן: כן.

אברהם מיכאלי: לפני חודשיים.

אברהם מיכאלי: נו, באמת.

נילי חיון דיקמן: סוף יוני היה לפני חודש.

נילי חיון דיקמן: אני מסכימה.

נילי חיון דיקמן: יש כאן נציג אגף הרוקחות, אלי מרום, שהוא סגן מנהל אגף הרוקחות וגם אני כיועצת המשפטית שעסקתי בזה רבות, התקדמנו ויש לנו טיוטה מוכנה.

נילי חיון דיקמן: היו כמה נקודות מקצועיות שדרשו ליבון נוסף.

נילי חיון דיקמן: לא הצלחנו לפצח את זה.

נילי חיון דיקמן: אני רוצה להסביר שאימצנו חקיקה חדשה, הסדר אירופאי.

נילי חיון דיקמן: היה כאן תהליך למידה מאוד מורכב - - -

אברהם מיכאלי: על ההסדר האירופאי אני שומע מכם כבר שנתיים.

נילי חיון דיקמן: לא.

אברהם מיכאלי: הסדר אירופאי.

אברהם מיכאלי: בואו נתקדם.

נילי חיון דיקמן: זה השלב האחרון.

נילי חיון דיקמן: באמת יש כמה נקודות ואנחנו חושבים שאנחנו יכולים להשלים את זה באופן מידי ולפרסם את התזכיר - - -

אברהם מיכאלי: אני רוצה לו"ז.

אברהם מיכאלי: יש מנכ"ל חדש, אני נותן לו קרדיט, אבל בכל הכבוד.

נילי חיון דיקמן: תזכיר חוק יפורסם בתחילת - - -

אברהם מיכאלי: לא תזכיר חוק, זה תקנות.

נילי חיון דיקמן: אחד השינויים הוא שלאור מורכבות ההוראות אנחנו נצטרך לעשות את זה במסגרת חקיקה ראשית.

אברהם מיכאלי: תיקון חקיקתי?

אברהם מיכאלי: זה מסבך את העניין.

עידו בן יצחק: תזכיר חוק בספטמבר?

נילי חיון דיקמן: זה מעט מסבך את העניין אבל זה נושא שצריך להיות מוסדר.

אברהם מיכאלי: הבנתי.

אברהם מיכאלי: אתם רוצים לפתור חלק מזה בחקיקה ראשית וחלק - - -

נילי חיון דיקמן: את הכול.

אברהם מיכאלי: כל התקנות בסופו - - -

נילי חיון דיקמן: נעלה את כל ההוראות לתזכיר חוק, יהיה תיקון לפקודת הרוקחים (חומרי חיטוי וחומרים להדברת מזיקים לשימוש בגוף האדם), אלה יוסדרו בצורה מפורשת בפקודת הרוקחים.

אברהם מיכאלי: מתי התזכיר הזה יופץ?

נילי חיון דיקמן: נפיץ אותו בספטמבר.

אברהם מיכאלי: זאת הפצה ראשונית, בעצם.

נילי חיון דיקמן: הפצה להערות, כן.

נילי חיון דיקמן: אבל זה נושא צר מבחינה מקצועית, למדנו אותו היטב, אנחנו יודעים בדיוק מה קורה באירופה ואנחנו מאמצים הסדר קיים ולכן אנחנו לא צופים התנגדות למהות ההסדר אלא פשוט - - -

אברהם מיכאלי: אבל מבחינת לוח הזמנים אני מעריך שזה ייקח לפחות חודש-חודשיים.

אברהם מיכאלי: כמה זמן ההערות הראשוניות?

נילי חיון דיקמן: 21 יום ואחר כך נצטרך שבועיים-שלושה לגיבוש העמדה.

נילי חיון דיקמן: אנחנו נגיע במהלך מושב החורף - - -

אברהם מיכאלי: בערך.

אברהם מיכאלי: בפתיחת המושב צריך להיות, אם כך, תזכיר חוק בממשלה.

אברהם מיכאלי: אני רוצה דיווח - - -

נילי חיון דיקמן: אני רוצה להזכיר את נושא נוסח החוק.

נילי חיון דיקמן: אנחנו מדלגים על נוסח החוק?

נילי חיון דיקמן: זאת אומרת, אחרי התזכיר אני לא יכולה לעולות לוועדה, לכן יש את פרק הזמן שיידרש לנוסח החוק.

אברהם מיכאלי: בסדר.

אברהם מיכאלי: אני לוקח בחשבון עוד חודש?

דנה יפה: מרגע סיום כל ההערות, כשזה מגיע למשרד המשפטים - - -

עידו בן יצחק: תלוי כמה - - -

אלי מרום: זה חוק קצר.

נילי חיון דיקמן: זה חוק קצר, כן.

אברהם מיכאלי: אני רוצה דיווח – את אומרת לי שהתזכיר כבר בדרך להכנה כי אין פה דיון בתקנות.

אברהם מיכאלי: אין תקנות, זה הולך בתזכיר.

נילי חיון דיקמן: כתבנו את הכול, המרנו את התקנות לחוק.

נילי חיון דיקמן: אבל היו בעיות נקודתיות, נפתור אותן - - -

אברהם מיכאלי: אני רוצה דיווח ביניים כשהכנתם את התזכיר והוא מופץ כדי שאני אדע את הלו"ז שנגזר מההפצה הראשונית.

אברהם מיכאלי: אני אדע שאחר כך זה לחכות עוד שלושה שבועות ועוד חודש פחות או יותר.

אברהם מיכאלי: השאיפה שלי היא שבתחילת המושב תניחו את זה כתזכיר חוק ממשלתי.

אברהם מיכאלי: דיווח ביניים בסוף אוגוסט.

אברהם מיכאלי: עד אז כבר תגבשו את הנוסח פחות או יותר.

נילי חיון דיקמן: כן, כן.

נילי חיון דיקמן: אני יכולה להעביר אותו כבר עכשיו.

אברהם מיכאלי: הצו הבא הוא שני צווים ביחד, נכון?

עידו בן יצחק: כן.

אברהם מיכאלי: טיפול רפואי במכשירי קרינה ומכשירי קרינה לטיפול רפואי.

אברהם מיכאלי: מה הייתה הבעיה פה?

אברהם מיכאלי: במשרד להגנת הסביבה ביקשו שלא לכלול את הנושא הזה בתזכיר חוק שהם הגישו, נכון?

אברהם מיכאלי: או שהם מגבשים.

נילי חיון דיקמן: כן.

נילי חיון דיקמן: בתחילה הייתה הבנה שהדברים האלה יטופלו על-ידי המשרד לאיכות הסביבה.

נילי חיון דיקמן: בסופו של דבר הדברים מונחים לפתחנו, אנחנו נטפל בזה.

אברהם מיכאלי: כבר אמרתם לי את זה לפני 4 חודשים.

נילי חיון דיקמן: הם קיימו ישיבות, הם הכינו טיוטה של תיקון תקנות מול אנשי המקצוע בלשכה המשפטית שלנו.

אברהם מיכאלי: זה תקנות או חוק?

אברהם מיכאלי: לי זה משנה מבחינת לוח הזמנים.

נילי חיון דיקמן: זה תקנות.

אברהם מיכאלי: לא יצטרכו חקיקה ראשית?

אברהם מיכאלי: בזמנו אמרתם מתווה חלופי.

אברהם מיכאלי: השאלה למה התכוונתם במתווה חלופי.

עידו בן יצחק: יכול להיות - - -

אברהם מיכאלי: אין לי בעיה אם זה תקנות.

אברהם מיכאלי: אני לא מתערב בתוכן.

אברהם מיכאלי: מבחינתי אני רוצה לדעת.

אברהם מיכאלי: יותר קל לכם לגבש תקנות ולהגיש לוועדה שמתאימה לזה.

נילי חיון דיקמן: אני מבינה שזה תקנות מכוח פקודת - - -

אברהם מיכאלי: את יכולה להגיד לי את הלו"ז?

נילי חיון דיקמן: יש קושי, זה דורש תיאום עם האוצר לאור הנושא של תקציב שנקבע על בסיס אגרות קיימות היום על צו הפיקוח, שילכו לאיבוד.

נילי חיון דיקמן: אנחנו צריכים להטיח את התקציב הזה.

נילי חיון דיקמן: אני מבינה שאנשי המקצוע מתאמים את הנושא הזה עם האוצר.

אברהם מיכאלי: ואם הם לא מסכימים, מה תעשו?

אברהם מיכאלי: לא תגישו?

נילי חיון דיקמן: נצטרך לבחון איך אפשר לעשות.

נילי חיון דיקמן: זה דורש היערכות של המשרד בהתאם.

נילי חיון דיקמן: אנחנו נוכל לעדכן בתחילת ספטמבר איפה זה עומד.

אברהם מיכאלי: מי מתאם?

אברהם מיכאלי: משרד המשפטים, אתם מכירים את זה או שאתם לא יכולים להתערב בנושא של כסף?

דנה יפה: זה עוד לא הובא - - -

נילי חיון דיקמן: זה עוד לא עבר למשרד המשטים.

נילי חיון דיקמן: אנחנו נשמח לערב אותם.

אברהם מיכאלי: המתווה שאתם חושבים עליו, תחליטו עד שתגיעו לכנסת ואז בכנסת ידונו בזה.

אברהם מיכאלי: אבל אם יש מחלוקת שתגרור את הגשת התקנות, זה לא טוב.

אברהם מיכאלי: אני לא רוצה לעמוד במצב הזה.

אברהם מיכאלי: אלו שני צווים חשובים, אני מבין, גם לכם וגם לציבור.

אברהם מיכאלי: אי אפשר להשאיר את זה בלי - - -

נילי חיון דיקמן: יש הסדר חלקי שקיים גם בצו הפיקוח וגם מתקנות אחרות.

נילי חיון דיקמן: היות ואתה עוסק בתיקון חקיקה, אז אתה גם מעלה את הסטנדרטים.

נילי חיון דיקמן: הנושא מוסדר היום בצורה חלקית - - -

אברהם מיכאלי: גם פה אני רוצה דיווח שלכם בסוף אוגוסט על ההתקדמות שלכם.

אברהם מיכאלי: אם יש צורך לערב את משרד האוצר לא הייתי משחרר אותו עכשיו.

אברהם מיכאלי: ההזדמנות שלי לשמוע בוועדה היום לא רק איפה הבעיה שלכם אלא גם מי שאמור לעזור לכם שילך למשרד ויבדוק למה הוא לא עוזר לכם.

אברהם מיכאלי: זאת ההזדמנות.

אברהם מיכאלי: תדווחו לנו ואם יש צורך אחר כך לפנות אל שני השרים ולהודיע להם - - -

עידו בן יצחק: בסיכום הדיון שאני אעביר לו, אני אסב את תשומת לבו אל העניין הזה.

אברהם מיכאלי: נכון שעלתה הבעיה של תיאום ואני רוצה שיעזרו להם לתאם את הסוגיה ולקבל החלטות.

עידו בן יצחק: מה החוק המסמיך של התקנות?

נילי חיון דיקמן: אני מבינה שזו פקודת בריאות העם.

אברהם מיכאלי: בסדר.

אברהם מיכאלי: אלו סעיפים 16-15.

אברהם מיכאלי: קיבלתי דיווח שיש לנו 5 נושאים שנמצאים בוועדות הכנסת, אני אגיד לכם כל נושא: הוצאת בשר ודגים מבית קירור.

אברהם מיכאלי: יש תקנות שהועברו לוועדת העבודה והרווחה בדצמבר וטרם נידונו.

אברהם מיכאלי: אתם יודעים למה?

אברהם מיכאלי: משרד הבריאות התבקש להשיב להערות ולא השיב.

אברהם מיכאלי: יש כלל: אם אתם מעבירים לכנסת ובזה אתם חושבים שאתם פטורים ואתם לא משתפים פעולה עם הכנסת, את יודעת מה יעשה עכשיו יושב-ראש ועדת העבודה?

אברהם מיכאלי: הוא יחזיר לכם את התקנות.

אברהם מיכאלי: מבחינתם לא הגשתם כלום – אז מה עשינו?

נילי חיון דיקמן: אנחנו יכולים להגיד שבהחלט לייעוץ המשפטי היו הרבה הערות.

נילי חיון דיקמן: היועצת המשפטית הרלוונטית עבדה על הנושא הזה והכינה חלק מהתשובות.

נילי חיון דיקמן: היות ואנחנו עובדים במקביל על תזכיר חוק עיקרי במזון, אלו אותם אנשים ואתן שעות עבודה, אז היה עיכוב קטן אבל זה בתהליך מול הוועדה והיא תוכל לעדכן אתכם.

נילי חיון דיקמן: זה לא יעוכב על-ידנו - - -

אברהם מיכאלי: זה לא מול הוועדה.

אברהם מיכאלי: את יודעת כמה זה מדצמבר?

אברהם מיכאלי: זה כבר 8 חודשים כמעט.

אברהם מיכאלי: אנחנו לא יכולים ככה.

אברהם מיכאלי: אני לוחץ על ועדת העבודה והרווחה לתת לכם עדיפות.

אברהם מיכאלי: הוא אומר לי: אדוני, מה אתה רוצה ממני?

אברהם מיכאלי: הערתי להם הערות מקדימות והם אפילו לא חזרו אלינו.

אברהם מיכאלי: זה לא בסדר.

אברהם מיכאלי: אני מבקש גם בדבר הזה לכתוב מכתב לשרה.

אברהם מיכאלי: לכתוב לה שהדברים מתעכבים וועדות הכנסת לא יכולות להתקדם בגלל ההערות האלה.

אברהם מיכאלי: אם יש להם בעיה של כוח אדם, שהיא תפתור להם את הבעיות.

אברהם מיכאלי: היא לא יכולה להגיד לי כתשובה: אין לי כוח אדם.

אברהם מיכאלי: גם הנושא הנוסף אני רואה שהוא תקוע בוועדת העבודה והרווחה מדצמבר: סימון תאריך על מוצרי בשר ומוצרי דגים.

אברהם מיכאלי: גם פה מחכים להערות מדצמבר.

נילי חיון דיקמן: כאן העדכון הוא שישנה הצעת חוק של חבר הכנסת זבולון כלפה גם בנושא הזה.

נילי חיון דיקמן: בהדברות אתו הוחלט לנסות לשלב את ההצעות שלו לתוך התקנות.

נילי חיון דיקמן: הדברים נעשו - - -

אברהם מיכאלי: הצעת החוק תיכנס לתוך התקנות?

נילי חיון דיקמן: כן.

נילי חיון דיקמן: הדברים נעשו, אבל ביקשו שנקבל שוב את אישור הנוסח של משרד המשפטים לתוספות.

נילי חיון דיקמן: זה כרגע הועבר גם למשרד המשפטים וגם לייעוץ המשפטי של הוועדה כדי להתקדם עם התיקון של התקנות.

נילי חיון דיקמן: אבל היה הליך שבו התקנות - - -

אברהם מיכאלי: גם פה אני מבקש, גם בסעיף 1 שהקראתי קודם: הוצאת בשר ודגים מבית קירור וגם סימון תאריך על מוצרי בשר, לקבל מכם דיווח איפה זה עומד ומה עשיתם עם זה.

אברהם מיכאלי: אם זה חוק של כלפה או לא של כלפה, אני לא מתערב בזה כרגע.

אברהם מיכאלי: אני רוצה לדעת כי אני רוצה להודיע יושב-ראש ועדת העבודה והרווחה שיכנס את הוועדה לצורך קידום העניין.

אברהם מיכאלי: אני רוצה עד סוף החודש דיווח מפורט על ההתקדמות שלכם מולם ומול היועצת המשפטית של הוועדה.

אברהם מיכאלי: הנושא השלישי הוא תחליף דבש.

אברהם מיכאלי: גם פה זה סיפור שאני לא ודע.

אברהם מיכאלי: אפשר כבר דבש מקורי לייצר, לא תחליף דבש.

אברהם מיכאלי: הדיון הראשון היה בדצמבר 2013 בוועדה.

אברהם מיכאלי: התבקשתם להשיב להערות ואתם לא התקדמתם.

נילי חיון דיקמן: נאמר לי שיש צורך לתאם כמה דברים עם גורמים מהתעשייה.

אברהם מיכאלי: 8 חודשים לא תיאמתם?

אברהם מיכאלי: לא הבנתי.

נילי חיון דיקמן: אני לא יודעת אם לא תיאמו, אבל יש ישיבה נוספת בראשית ספטמבר.

אברהם מיכאלי: את יודעת מה זה אומר?

אברהם מיכאלי: אם זה ראשית ספטמבר, יהיו חגים ואחר כך תגידו: עכשיו חגים.

נילי חיון דיקמן: הכוונה היא שבתחילת מושב הכנסת ניתן יהיה - - -

אברהם מיכאלי: התעשיינים הם גורמים עוינים?

נילי חיון דיקמן: אני לא יודעת להגיד.

אברהם מיכאלי: אני שואל למה - - -

נילי חיון דיקמן: באופן כללי לא, אבל - - -

אברהם מיכאלי: למה אי אפשר היה לקיים את הישיבה הזאת לפני כן?

אברהם מיכאלי: למה בספטמבר?

נילי חיון דיקמן: הכול נופל על אגף המזון שהוא עמוס מאוד-מאוד.

נילי חיון דיקמן: אבל אני לא יודעת להגיד אם לא התקיימו עד אז ישיבות.

נילי חיון דיקמן: היא דיווחה לי שקבועה ישיבה נוספת לתחילת ספטמבר, ולאחריה יוטמעו הוראותיהם והתקנות יוחזרו לוועדה.

אברהם מיכאלי: אם הישיבה תהיה בספטמבר, זה אומר שאנחנו לא נקבל דיווח עד פתיחת המושב, לפי הקצב הזה, נכון?

עידו בן יצחק: אלא אם יכולים להחזיר את זה לוועדה כבר בחודש ספטמבר.

אברהם מיכאלי: את יודעת מתי בספטמבר?

אברהם מיכאלי: תחילה, אמצע סוף?

נילי חיון דיקמן: כתוב לי בראשית ספטמבר.

אברהם מיכאלי: אני מבקש לקבל מידית אחרי אותה ישיבה דיווח על הדברים ומה עשיתם.

אברהם מיכאלי: אני מבקש שכל מה שהקראתי פה לדווח לשרה במכתב.

אברהם מיכאלי: אני רוצה שהמנכ"ל החדש ייכנס לעובי העניין.

אברהם מיכאלי: לישיבה הבאה שאני אקבע, אני רוצה שהמנכ"ל יופיע פה אם הדברים האלה לא ייפתרו.

אברהם מיכאלי: אני לא רוצה להפיל את כל התיק על היועצות המשפטיות החרוצות של המשרד.

אברהם מיכאלי: כל הכבוד להן.

אברהם מיכאלי: המנכ"ל יופיע פה ויבין שבוועדה הזאת לא מתחייבים באוויר.

אברהם מיכאלי: מה שמתחייבים – מקיימים.

אברהם מיכאלי: זה שנתתי לגמזו ללכת זה משהו אחר, אבל הוא הלך.

אברהם מיכאלי: אז תעבירו דיווח מיד אחרי תחילת ספטמבר, מיד אחרי הישיבה שתקיימו אני רוצה דיווח.

אברהם מיכאלי: הנושא הבא שנמצא בכנסת זה נושא הטיפול בדגים.

עידו בן יצחק: כן, אבל זה משרד החקלאות.

אברהם מיכאלי: תקנות חלופיות של משרד החקלאות, נדון בוועדת הכלכלה ב-9 לאפריל ועוד לא אושר.

אברהם מיכאלי: אתם עוקבים אחרי זה או שאתם כבר שחררתם את זה למשרד החקלאות וזהו?

עידו בן יצחק: אחרי שמשרד החקלאות יסיים את התקנות שלו הם יצרכו רק לבטל את שלהם.

אברהם מיכאלי: טוב, הבנתי.

אברהם מיכאלי: הנושא החמישי זה התמרוקים.

אברהם מיכאלי: אני רואה שזה נמצא בכנסת בוועדת העבודה והרווחה.

אברהם מיכאלי: באוקטובר 2013 זה הועבר שם.

אברהם מיכאלי: יש הערות שם?

נילי חיון דיקמן: היו הרבה הערות של הייעוץ המשפטי.

נילי חיון דיקמן: בהיבטים המקצועיים היו גם הרבה הערות של התעשייה והאיגודים.

אברהם מיכאלי: זה כמעט שנה.

נילי חיון דיקמן: כן.

נילי חיון דיקמן: יש קושי כרגע גם בצורך בתיאום התקציבים לביצוע כי הביצוע של התקנות מחייב כוח אדם נוסף למשרד.

נילי חיון דיקמן: הנושא הזה הועלה לאחרונה בישיבה אצל המנכ"ל והוא הורה באופן מידי לפנות לאוצר כדי לנסות לקדם את זה ואנחנו נוכל לדווח על ההתקדמות במגעים האלה.

נילי חיון דיקמן: מבחינה מקצועית התקנות מוכנות.

אברהם מיכאלי: יפה.

אברהם מיכאלי: הכנסת לא תתקדם בתקנות אם אתם לא מתואמים.

נילי חיון דיקמן: בהיבטים המקצועיים התקנות מוכנות לדיון, הן מבושלות היטב.

אברהם מיכאלי: אז מחכים לתיאום בינכם לבין האוצר?

נילי חיון דיקמן: הנושא היחיד הוא נושא כוח האדם.

אברהם מיכאלי: אני רוצה שזה יוזכר במכתב שלנו גם לשר האוצר וגם לשרת הבריאות שהנושא במחלוקת ולכן הוועדה בכנסת לא מתקדמת.

אברהם מיכאלי: אין הערות מקצועיות - -

נילי חיון דיקמן: יש הערות מקצועיות.

אברהם מיכאלי: - - שאפשר לפתור אותן.

נילי חיון דיקמן: עשינו את כל העבודה מול הייעוץ המשפטי של הוועדה.

נילי חיון דיקמן: הנושאים האלה כבר בשלים.

אברהם מיכאלי: אם כך, אני רוצה שפה גם נעשה איזשהו דיווח ביניים.

אברהם מיכאלי: נוציא את המכתבים האלה לשרים.

אברהם מיכאלי: אני לא יודע תוך כמה זמן הם יענו, עד שהם עונים למכתבים – אבל אני רוצה שבספט

אברהם מיכאלי: מבר יהיה פה דיווח אם יש התקדמות אצלכם בסוגיה הזאת של התמרוקים, בסדר?

נילי חיון דיקמן: בסדר.

עידו בן יצחק: מתי בספטמבר?

אברהם מיכאלי: יחד עם הדיווח שתעבירו על תעשיינים בנושא תחליף דבש.

אברהם מיכאלי: תחילת ספטמבר היא אמרה.

אברהם מיכאלי: אני רוצה שזה יבוא ביחד.

אברהם מיכאלי: תביני, אני לא רוצה שתשאירו את זה עכשיו רק למכתבים.

אברהם מיכאלי: שר האוצר יקבל את הדיווח הזה, הנציג של האוצר גם יקבל את זה כדי שיהיה פה איזשהו תיאום בין המשרדים.

אברהם מיכאלי: אני לא יכול לנהל משא ומתן עם כל משרד, בוודאי בעניינים האלה.

אברהם מיכאלי: בסך הכול, עם ההתקדמות היפה של הייתה למשרד הבריאות – הכמות הגדולה הייתה אצלכם – עדיין הכי הרבה צווים יש אצלכם.

אברהם מיכאלי: נכון, אלו נושאים כבדים, אבל צריך לסיים את זה.

אברהם מיכאלי: כוח אדם זה לא הסבר.

אברהם מיכאלי: כל שר שהיה אצלכם, ועברו כמה שרים כבר בתקופה שאני מטפל בזה, אמר שזה מקבל סדר עדיפות עליון.

אברהם מיכאלי: שרת הבריאות גם אמרה לי את זה אבל יכול להיות שהיא לא מודעת.

נילי חיון דיקמן: זה הרבה נושאים.

נילי חיון דיקמן: סדר עדיפות עליון זה בתזכיר חוק שהוא באמת המשקל העיקרי.

אברהם מיכאלי: אני רוצה שהשרה תדע שאתם עוסקים בדברים החשובים האלה ולכן אני גם אדבר עם המנכ"ל ואני אכתוב לו מכתב לשרה.

אברהם מיכאלי: אנחנו נכתוב לא שאם זה לא ייפתר, אנחנו נדרוש ממנו להתייצב בישיבה הבאה כמו שעשינו עם כמה משרדים אחרים וזה דווקא עזר.

אברהם מיכאלי: תודה לכם.

אברהם מיכאלי: משרד המשפטים, אנחנו מגיעים אליכם קודם כול לבעיות.

אברהם מיכאלי: בואו נשאיר את משרד המשפטים לסוף.

עידו בן יצחק: נעדכן לפרוטוקול את המשרדים שלא הוזמנו.

אברהם מיכאלי: אני מבין שעורכת הדין דנה מעודכנת בכל הדברים שקורים במשרדים האחרים, נכון?

דנה יפה: כן, כן.

אברהם מיכאלי: משרד התחבורה?

עידו בן יצחק: לגבי משרד התחבורה.

עידו בן יצחק: מבחינת התחייבויות, המנכ"ל היה פה בישיבה הקודמת והתחייב על מספר נושאים.

עידו בן יצחק: הנושא היחיד שבעצם עבר המועד שאליו הוא התחייב הוא תקנות בנושא כלי שייט, שהם התחייבו להעביר לוועדת הכלכלה עד ל-31 ביולי.

עידו בן יצחק: דיווח שהעביר לנו משרד התחבורה אומר שאמנם טרם הועברו התקנות לוועדת הכלכלה אבל הן נמצאות אצל השר לחתימה ויועברו בימים הקרובים.

עידו בן יצחק: שאר המועדים שלהם עוד לא עברו.

עידו בן יצחק: אנחנו, כמובן, נעקוב.

אברהם מיכאלי: אצלכם זה כבר היה, אני מבין, ושחררתם את ההערות, אם היו?

דנה יפה: התקנות היו אצלנו, אושרו על ידנו ועכשיו הן אצל השר.

אברהם מיכאלי: אני רוצה שיודיעו לנו, דיווח ביניים כזה, ממשרד התחבורה ב-15 באוגוסט.

אברהם מיכאלי: תוציא להם מכתב.

עידו בן יצחק: ברגע שהם שולחים, הם מעבירים אלינו.

אברהם מיכאלי: כן, אבל אתה יודע, אם אתה לא מזרז אותם הם יכולים לחכות עכשיו חודשיים כי הם חושבים שהכנסת בפגרה.

אברהם מיכאלי: הכנסת לא בפגרה – הכנסת עובדת.

אברהם מיכאלי: תכתוב להם מכתב:

אברהם מיכאלי: בעקבות הודעת

אברהם מיכאלי: כם אנחנו מבקשים עד 15 באוגוסט להודיע לנו שהתקנות אכן הועברו לוועדת הכלכלה.

עידו בן יצחק: בסדר.

עידו בן יצחק: לגבי שאר הנושאים אנחנו מחכים לתאריכים.

אברהם מיכאלי: אז שיהיה כתוב לפרוטוקול שסעיף 3 - - -

עידו בן יצחק: כן, הנושא של פיקוח על כלי שיט: התחייבו להפיץ תזכיר עד 31 באוגוסט.

עידו בן יצחק: הסעת סיור, הסעה מיוחדת והשכרת רכב – הם התחייבו להביא את הצעת החוק לכנסת עד 30 בספטמבר, רק שאין כל כך כנסת ב-30 בספטמבר, אז בתחילת מושב החורף.

עידו בן יצחק: רכישת מונים למוניות, התקנתם ושירותי אחזקתם – התחייבו להביא את הצעת החוק לכנסת עד 31 בדצמבר.

עידו בן יצחק: הפעלת רכבל – גם פה התחייבו להביא את הצעת החוק לכנסת עד ל-31 בדצמבר.

אברהם מיכאלי: מה שקשור לסעיף 3 ו-4, 31 באוגוסט ו-30 בספטמבר, במכתב שנוציא להם לכתוב שידווחו לנו בסמוך לתאריך הזה שהתחייבו להפיץ שאכן ביצעו את זה כדי שאנחנו נהיה מעודכנים שזה הופץ.

אברהם מיכאלי: לא לחכות להם ולגלות חודשיים אחרי זה שהם לא הפיצו.

אברהם מיכאלי: לגבי דצמבר, אני מבין שסיכמנו אתם לתאריך הזה.

אברהם מיכאלי: אתם עוקבים אחרי ההכנות של הדברים האלה?

דנה יפה: אנחנו עובדים אתם בקשר, אנחנו מחכים שהם יביאו לנו טיוטות - - -

אברהם מיכאלי: לא.

אברהם מיכאלי: השאלה היא, אם נניח שהם לא הביאו?

אברהם מיכאלי: מה שהתחייבו ל-31 באוגוסט אמור היה להיות כבר אצלכם אחרי הערות שלכם.

דנה יפה: נכון.

דנה יפה: לגבי ארבעת אלה אני לא יודעת היכן זה נמצא.

אברהם מיכאלי: אנחנו נפגשנו פה עם עורכת הדין גאאל.

אברהם מיכאלי: יש לי הרגשה לא טובה שבמשרדי הממשלה כל אחד עושה לעצמו שבת: אמרו לו, לא אמרו לו.

אברהם מיכאלי: יש לו לחץ במשרד, אז הוא מרשה לעצמו לא לעמוד בלוח הזמנים.

אברהם מיכאלי: אני מבקש ממשרד המשפטים שתעזרו לנו אתם מול משרדי הממשלה במעקבים הלאה.

אברהם מיכאלי: רבותי, אתם צריכים לעמוד בלוח הזמנים שקבעתם בשביל לסיים את הסוגיה הזאת.

אברהם מיכאלי: אני לא יודע מה קורה עם מזכיר הממשלה מאז שקבעתי אתו פגישה.

אברהם מיכאלי: אני חושב שצריך להוציא מכתב נוסף למזכיר הממשלה שיידע שאנחנו בינתיים מתקדמים פה, אבל יחד עם זאת, אם הוא מבקש מאתנו בשם הממשלה להאריך מצב חירום, זה שהוא לא יושב אתנו בפגישה כזאת של עדכונים זה לא בסדר.

אברהם מיכאלי: אנחנו פשוט מאוד רוצים להתקדם עם המחויבויות ולתת דגש נוסף למשרדים שיעבדו על זה.

אברהם מיכאלי: אז נעשה מכתב נוסף.

אברהם מיכאלי: אני כרגע לא יכול לעשות מעבר למכתבים כלום.

אברהם מיכאלי: אם יש צורך, נביא אותם פה.

אברהם מיכאלי: אם צריך נביא את המשנה ליועץ המשפטי לממשלה שתהיה פה אתנו בדיונים האלה, שפעם אחת תהיה פה, שתבין.

אברהם מיכאלי: לקראת ההכרזה הבאה בוודאי שאנחנו נזמן אותה פה לישיבה.

אברהם מיכאלי: לא יכול להיות שאנחנו כל הזמן נבקש ושיעשו טובות.

אברהם מיכאלי: שיבואו לפה עם תשובות.

אברהם מיכאלי: את המיידע אותה בהעתקים כדי שיגיע אליה?

עידו בן יצחק: כל ההעתקים נשלחים גם ליועץ המשפטי לממשלה.

עידו בן יצחק: אני מניח שזה מועבר למשנה הרלוונטי.

אברהם מיכאלי: בסדר.

דנה יפה: מבחינת משרד התחבורה, אני נמצאת מולם בקשר.

דנה יפה: אני לא יודעת ספציפית היכן הדברים עומדים בין המשרדים כרגע, אבל הבנתי שהם מודעים ללחות הזמנים האלה שהם התחייבו עליהם - - -

אברהם מיכאלי: את ראית שהם מודעים ללוחות הזמנים באותו היום שהם מודיעים לי פה אבל לאחר מכן הם שוכחים שהתחייבו.

אברהם מיכאלי: מתי אני מגלה את זה?

אברהם מיכאלי: בכינוס שאני עושה אחרי 3 חודשים, כי אני לא יכול כל חודש להביא אותם הנה.

אברהם מיכאלי: אני מרגיש שהם מרשים לעצמם דברים שבמנהל תקין לא היו עושים את זה.

אברהם מיכאלי: אני לא רוצה כרגע להפעיל סנקציות ככנסת מול משרדי ממשלה על כך שהם התחייבו ללוח זמנים מסוים והם לא עומדים בו.

אברהם מיכאלי: אבל האינטרס של כולנו להביא למצב שהסאגה הזאת תסתיים.

אברהם מיכאלי: רבותי, לתת לזה סדר עדיפות כדי שנוכל לקדם את זה.

אברהם מיכאלי: דברים אחרים חשובים, אבל בעיני זה חשוב כרגע מבחינת קידום ההליכים לא פחות מכל מני חוקים אחרים או התחייבויות אחרות שיש להם.

אברהם מיכאלי: לגבי סעיף 3 ו-4, להזכיר להם שהם אמורים לדווח לנו.

אברהם מיכאלי: לגבי דצמבר יש לנו בינתיים זמן, נראה בישיבה הבאה איך הם מתקדמים.

אברהם מיכאלי: בכנסת אני רואה שיש להם 6 צווים.

עידו בן יצחק: נכון.

עידו בן יצחק: 5 מהם במסגרת הצעת חוק רישוי שירותים לרכב.

עידו בן יצחק: הצעת חוק שבה התקיימו כבר 15 דיונים בוועדת הכלכלה, האחרון שבהם לפני כשבועיים, ב-14 ביולי.

אברהם מיכאלי: אם זה נושא שכבר הכנסת נתנה לו סדר עדיפות וקיימה דיונים, זה יסתיים מתי שיסתיים אבל לפחות אנחנו יודעים שאנחנו בשלבים מתקדמים מאוד.

אברהם מיכאלי: אני רוצה שלכל הוועדות שמטפלות בדברים האלה, לתת להם שוב תזכורת.

אברהם מיכאלי: להודות להן שמתקדמים ואיפה שלא התקדמו, לתת דחיפה וסדר עדיפות כדי שנוכל גם את הנושאים האלה לקדם.

אברהם מיכאלי: אם זה כלכלה, אם זה עבודה ורווחה ואם ועדה אחרת שאנחנו רואים בטבלה שיש בפנינו.

עידו בן יצחק: הנושא ה-6 הוא הובלת דלק.

עידו בן יצחק: פה יש תקנות שטרם נדונו בוועדת הכלכלה.

אברהם מיכאלי: להוציא תזכורת לוועדת הכלכלה שאנחנו רוצים שיתנו לזה גם סדר עדיפות.

אברהם מיכאלי: זה של משרד התחבורה?

עידו בן יצחק: כן.

אברהם מיכאלי: המשרד הבא זה משרד הביטחון.

עידו בן יצחק: כן.

עידו בן יצחק: הנושא הראשון הוא חוק להסדר תפיסת מקרקעין בשעת חירום.

עידו בן יצחק: דיווח לנו אחז בן ארי, היועץ המשפטי למערכת ביטחון - - -

אברהם מיכאלי: בתחילת המושב הם יגישו תזכיר חוק.

עידו בן יצחק: כן.

עידו בן יצחק: הם בשלבים מתקדמים מול משרד המשפטים.

עידו בן יצחק: יגישו בתחילת המושב.

אברהם מיכאלי: את מודעת לסוגיה הזאת שהיא מתקדמת?

דנה יפה: מאז הדיון הקודם שהיה פה בוועדה, התקיימה גם ישיבה ברשות המשנה ליועץ המשפטי לממשלה (אזרחי), ארז קמיניץ.

דנה יפה: בעקבותיו לובנו כל מיני הערות.

דנה יפה: תתקיים השבוע ישיבה עם משרד הבט"פ, משרד המשפטים ומשרד הביטחון.

דנה יפה: אני מאמינה שההערכה היא ראלית ובאמת נוכל לעמוד בה.

אברהם מיכאלי: אנחנו רושמים בפנינו את ההודעה שלו שבפתיחת המושב תזכיר החוק הזה יונח בפני ועדת שרים.

אברהם מיכאלי: אני מבקש מכם כמשרד המשפטים לרכז את המשרדים השונים כדי שהנושא הזה יקודם.

אברהם מיכאלי: הנושא הזה כבר הרבה מאוד זמן אצלנו.

דנה יפה: התזכיר עצמו הוא בסמכותו של שר הביטחון.

דנה יפה: הוא יכול להעלות את זה לוועדת שרים.

דנה יפה: אנחנו כמובן עובדים אתם בשיתוף פעולה - - -

אברהם מיכאלי: שיתוף פעולה וגם הערות, אם יש, או משהו כזה שמתעכב אצלכם.

אברהם מיכאלי: בסדר, זה יוגש במושב.

אברהם מיכאלי: הנושא השני הוא עיסוק באמצעי הצפנה.

אברהם מיכאלי: הנושא הזה מטופל ברגישויות המתאימות ואנחנו כמובן נעקוב אחרי ההתפתחות של זה בהמשך יחד עם החוקים הרגישים האחרים שצריך לקדם בכנסת ולפי זה נראה.

עידו בן יצחק: משרד הפנים: הנושא של פקודה להארכת תוקף של תקנות שעת חירום (יציאה לחוץ לארץ).

עידו בן יצחק: פה, הצעת החוק - - -

אברהם מיכאלי: בזמנו היה לנו מידע שהשר מתקדם מול היועץ המשפטי לממשלה.

אברהם מיכאלי: ידוע לכם למה עד עכשיו זה לא התקדם לוועדת שרים לחקיקה?

אברהם מיכאלי: למה זה הורד מוועדת שרים כמה פעמים?

דנה יפה: את זה אני לא יודעת.

דנה יפה: אכן הייתה פגישה אצל היועץ המשפטי לממשלה - - -

אברהם מיכאלי: סיכמו דברים או שזה נשאר באוויר?

דנה יפה: - - - זה אמור לעלות לוועדת שרים כדי להכריע - - -

אברהם מיכאלי: אני מבקש פה להוציא שוב מכתב לשר הפנים כדי לדעת איפה הדברים עומדים ולמה אנחנו לא מתקדמים עם זה.

דנה יפה: זה היה אמור לעלות לוועדת השרים האחרונה וזה הוסר, יכול להיות בגלל עומס.

עידו בן יצחק: כבר פעמיים זה הוסר.

אברהם מיכאלי: אני רוצה דיווח למה זה הוסר.

אברהם מיכאלי: שידווחו לנו מידית בחודש הזה, באוגוסט, איפה הדברים עומדים.

עידו בן יצחק: משרד החקלאות: הנושא של המספוא, חוק הפיקוח על מזון בעלי חיים אושר בפברואר 2014.

עידו בן יצחק: מועד התחילה שלו הוא במרץ 2016.

עידו בן יצחק: מבחינת התקנות שהמשרד צריך כדי להפעיל את החוק הזה, הוא התחייב בפנינו בדיון הקודם שהוא ישלים את ההכנה שלהן עד סוף מרץ 2015.

עידו בן יצחק: המועד הזה עדיין לא הגיע ולכן לא הזמנו אותם.

עידו בן יצחק: בנושא של ייצור חלב, התקנות הראשונות כבר אושרו בוועדת הכלכלה.

עידו בן יצחק: יש להם עוד תקנות שהם צריכים להוציא בהקשר הזה והם התחייבו להעביר אותן לוועדת הכלכלה עד סוף דצמבר.

אברהם מיכאלי: כרגע התאריכים לא הגיעו, אבל לישיבה הבאה נזמן אותם כדי לדעת איך הם מתקדמים בהכנות כי הם יכנסו לחבילה של דברים שנצטרך לשקול את ההארכה של מצב החירום בגלל הדברים האלה שעומדים שוב על הפרק.

אברהם מיכאלי: יכול להיות שעד אז הפקודה למניעת טרור אולי לא תסתיים שם אז יש להם בעיה.

עידו בן יצחק: נושא שכבר בכנסת, נושא של ייצור דבש עבר בקריאה ראשונה והתקיים עד עכשיו דיון אחד בוועדת הכלכלה לפני כחודש.

אברהם מיכאלי: אז תכנס הבקשה שלי ליושב-ראש ועדת הכלכלה לקדם את הנושא בהמשך לדיון שהוא כבר קיים.

עידו בן יצחק: משרד האנרגיה והמים: יש את הנושא של הצעת חוק משק הדלק שבזמנו הודיעה הממשלה על כוונה להחיל רציפות, אבל עוד לא נערכה להצבעה בזמנו.

עידו בן יצחק: בדיונים הקודמים דיווח המשרד שזה בגלל מחלוקת על סמכויות בעניין מסוים בין משרד הביטחון לבין המשרד להגנת העורף.

עידו בן יצחק: על פניו, מאחר שאין יותר משרד להגנת העורף, ולא רק שאין – הוא חלק ממשרד הביטחון, המחלוקת הזאת הייתה אמורה להיפתר מאילה.

עידו בן יצחק: בכל זאת המשרד לא פנה להחיל רציפות.

אברהם מיכאלי: ידוע לכם משהו על העניין הזה?

דנה יפה: לא ידוע לי למה.

דנה יפה: זה ברמה הפוליטית.

עידו בן יצחק: גם הדרג המקצועי של המשרד לא ידע להגיד לי למה.

אברהם מיכאלי: אני מבקש להוציא מכתב לשר, לשר הביטחון בעצם, אני לא יודע למה - - -

עידו בן יצחק: אני חושב ששר הביטחון כבר יצא מהתמונה.

אברהם מיכאלי: מי שמחיל רציפות זה המשרד - -

עידו בן יצחק: זה שר האנרגיה.

אברהם מיכאלי: - - משרד האנרגיה והמים.

אברהם מיכאלי: מי אמור לשתף אתו פעולה?

אברהם מיכאלי: לא משרד הביטחון?

עידו בן יצחק: אני לא מכיר בדיוק את כל ההסדרים שיש בחוק הזה.

עידו בן יצחק: יש כל מיני משרדים – הוא פשוט לא רצה להחיל רציפות לפני שהממשלה בפנים סגורה על מה שיהיה.

אברהם מיכאלי: אז בוא נוציא מכתב לשר האנרגיה והמים עם העתקים לגורמים המתאימים כדי שנדע למה הדברים האלו לא מתקדמים.

אברהם מיכאלי: זה תוקע צו.

עידו בן יצחק: בנוסף יש עוד 7 צווים שהם בהליכי חקיקה בכנסת.

עידו בן יצחק: 5 מהם במסגרת חוק הגז (בטיחות ורישוי).

עידו בן יצחק: עד עכשיו נערכו 3 דיונים בוועדת הכלכלה בהצעת החוק הזו.

עידו בן יצחק: האחרון ב-30 ביוני.

עידו בן יצחק: שניים אחרים בצו שנדון גם הוא בוועדת הכלכלה.

עידו בן יצחק: היה דיון אחד ודיון נוסף צפוי להתקיים בשבוע הבא.

אברהם מיכאלי: יפה.

אברהם מיכאלי: אז פה יש התקדמות בוועדת כלכלה.

עידו בן יצחק: נקווה שיסיימו - - -

אברהם מיכאלי: בבקשה שלנו ליושב-ראש ועדת כלכלה שיוזכר שכל מה שהתקדם – התקדם.

אברהם מיכאלי: ומה שלא לתת לו סדר עדיפות עד כמה שניתן.

עידו בן יצחק: המשרד האחרון הוא המשרד להגנת הסביבה.

עידו בן יצחק: הנושא הראשון הוא נושא יסודות רדיואקטיביים ומוצריהם שיוחלף בחוק קרינה מייננת.

עידו בן יצחק: ההתחייבות של השר הייתה דו-שלבית: הוא אמר שעד סוף יולי יסיימו את העבודה הפנימית ועד סוף דצמבר יפיצו תזכיר.

עידו בן יצחק: ממה שנמסר לי מהמשרד, הם אומנם לא סיימו את העבודה הפנימית, יש להם איזשהו עיכוב קל, אבל לדבריהם הוא לא ישפיע על מועד הפצת התזכיר והם עומדים על זה שעד סוף דצמבר יפיצו את התזכיר.

אברהם מיכאלי: אני מציע גם פה להוציא מכתב למשרד, שרשמנו לפנינו שהם עדיין מתקדמים לכיוון התאריך שקבענו לצורך הגשת התזכיר - - - קיבלו את ההתחשבות שלנו בעניין הזה.

אברהם מיכאלי: מה שבכנסת זה הדברת מזיקים של המשרד להגנת הסביבה.

עידו בן יצחק: כן.

עידו בן יצחק: הצעת החוק שלהם עברה בקריאה ראשונה ב-17 ביוני, הועברה לוועדת הפנים ועדיין לא התקיימו דיונים.

אברהם מיכאלי: אז גם פה להוציא מכתב ליושבת-ראש ועדת הפנים שתקיים דיון מוקדם ככל האפשר כדי שנוכל לקדם את הדבר הזה ונוכל לסיים את זה בכנסת.

אברהם מיכאלי: זהו מבחינת משרדי הממשלה, חוץ ממשרד המשפטים.

אברהם מיכאלי: מה יש לנו פתוח במשרד המשפטים?

אברהם מיכאלי: חוק הסדרי משפט ומנהל?

אברהם מיכאלי: מה קורה עם זה?

אברהם מיכאלי: יש התפתחות עם זה?

דנה יפה: עוד לא התקבלה החלטה אצל השרה.

דנה יפה: זה נושא שמצוי בלב - - -

אברהם מיכאלי: שיקולים מדיניים?

דנה יפה: כן.

דנה יפה: הוא מתייחס למזרח ירושלים.

אברהם מיכאלי: זה בכלל נמצא בדיונים?

דנה יפה: זה בלשכת השרה מבחינת - - -

אברהם מיכאלי: זה נמצא בארגז או על השולחן?

אברהם מיכאלי: לפעמים היא לא יודעת שיש לה דבר כזה.

דנה יפה: לא.

דנה יפה: היא מודעת לזה.

דנה יפה: מבחינה משפטית אין שם משהו מורכב מדי, זה צריך להיות ברמה המדינית.

אברהם מיכאלי: זה מחכה כרגע, את אומרת, להכרעה לקראת שלבים אחרונים.

אברהם מיכאלי: מבחינת

אברהם מיכאלי: כם, אתם צריכים עוד הכנה משפטית להגיש את זה?

דנה יפה: לא, לא.

אברהם מיכאלי: העניין מוכן משפטית, ההחלטה היא מדינית.

אברהם מיכאלי: כי אם תחליטו שרוצים להוביל את זה בחקיקה מזורזת, לא צריך להתחיל לדון בזה - - -

דנה יפה: לא.

דנה יפה: עד כמה שאני מכירה את הדברים, זה בעצם חוק שמחיל כל מיני הסדרים על מזרח ירושלים, ובשל השאלה הכבדה של המעמד של מזרח ירושלים - - -

אברהם מיכאלי: בסדר.

אברהם מיכאלי: שני הצווים הנוספים שיש לכם בכנסת זה מניעת טרור - - -

דנה יפה: כן, מניעת טרור.

דנה יפה: על פי לו"ז הוועדה אנחנו מתייצבים.

אברהם מיכאלי: אני לא מצליח להיות בכל ישיבה שם – אני חבר בוועדה – מבחינתכם, קיבלתם את הצפי שהוועדה מתכננת, כמה ישיבות, להתקדם?

דנה יפה: אנחנו לא יודעים מה מתוכנן בוועדה.

אברהם מיכאלי: אני לוחץ שם כל שבוע ואומרים לי שיש דיון אחד בשבוע.

אברהם מיכאלי: השאלה היא מה הצפי שלכם כמשרד שמעוניין לקדם את זה?

דנה יפה: - - - מבחינתנו כמובן זה הנושא העיקרי בכל שאלת ניתוק הזיקה כי הוא מחזיק - - -

אברהם מיכאלי: אין לי כרגע את כל הלו"ז של כל החוקים האחרים אבל אני יודע שזה מנווט לפי החוק הזה שקודם בוועדה.

אברהם מיכאלי: אתם צריכים גם לנדנד – אנחנו ככנסת גם ננדנד – מה הלו"ז, מה הצפי?

דנה יפה: הערכה אופטימית אמרה כשנה והערכה פחות אופטימית אמרה כשנתיים.

אברהם מיכאלי: שנה?

אברהם מיכאלי: אנחנו לא ניתן להם שנה.

עידו בן יצחק: אני אבדוק אם יש כבר איזשהו מועד שנקבע.

אברהם מיכאלי: אני חושב שיש.

אברהם מיכאלי: ראיתי שאפילו בפגרה קבעו משהו.

אברהם מיכאלי: אני חושב.

אברהם מיכאלי: לא רואים את זה?

עידו בן יצחק: אני מנסה למצוא.

אברהם מיכאלי: בכל מקרה ניתן להם שוב תזכורת לעשות תכנית שנדע למה זמן.

אברהם מיכאלי: אני יודע שכבר התקדמנו לכיוונים של קריאת סעיפים כבר, לא טיעונים כלליים שהיו בהתחלה.

אברהם מיכאלי: 8 דיונים נותנים כבר אפשרות להתקדם ולהיכנס לסעיפים עצמם ולעבוד.

אברהם מיכאלי: מי מופיע שם מבחינתכם?

דנה יפה: נעמה פויכטונגר מהמחלקה הפלילית.

אברהם מיכאלי: כן, אני זוכר אותה.

אברהם מיכאלי: זה כל המעקב שלנו - - -

עידו בן יצחק: רק לעדכן שעוד לא נקבעו ישיבות.

אברהם מיכאלי: בסדר, אנחנו נקבע עוד ישיבות שם.

אברהם מיכאלי: אני מבקש לעקוב אחרי ההתחייבויות של כל אחד וגם ניתן תזכורת, לא רק תזכורות אלא שנקבל את המידע – אם לא, אמרתי לך, אותם שרים שנוגעים בדבר שיהיו מיודעים שאנחנו מצפים מהם שיתערבו בדברים האלה ויעזרו לצוותים המקצועיים במשרדים כי אחרת אנחנו די דורכים במקום ואני לא רוצה שזה יקרה.

אברהם מיכאלי: הישיבה סגורה.

אברהם מיכאלי: תודה רבה.